21 май 2022, Тошкент вақти: 23:59\nUzbekistan - document about a movie\nЎзбекистон Бош прокуратураси “Мендирман Жалолиддин” ва яна 13 та фильмни суратга олиш жараёнида "катта миқдордаги бюджет маблағлари ўзлаштирилгани ва растрата йўли билан талон - тарож қилингани" юзасидан тергов ҳаракатларини олиб бормоқда.\nОзодликда нусҳаси бўлган тергов ҳужжатларига кўра, жорий йилнинг 11 сентябрида “Ўзбеккино” миллий агентлиги мансабдор шахсларига нисбатан Жиноят Кодексининг 167 - моддаси (Ўзлаштириш ёки растрата йўли билан талон-тарож қилиш-таҳр.) бўйича жиноят иши очилган.\n21 сентябрь куни Бош прокуратуранинг Ўта оғир жиноятларни тергов қилиш бошқармаси терговчиси ААбдулаҳадов томонида имзоланган ҳужжатда "мазкур жиноят иши бўйича ҳужжатларни олиб қўйиш ҳақидаги қарор ижросини таъминлаш" ҳақида сўз боради.\nБош прокуратура хати\n“Ўзбеккино” миллий агентлиги матбуот хизмати вакили Озодликка “Мендирман Жалолиддин” ва бошқа фильмлардаги талон-тарож юзасидан жиноят иши очилганини тасдиқлади.\nБош прокуратура ҳужжати\n3 октябрь куни Тошкентда ўтган тақдимот маросимида Ўзбекистон президентининг тўнғич қизи Саида Мирзиëева “Мендирман Жалолиддин” фильми "ўз орзусининг рўëби" бўлганини айтган эди.\nЛойиҳага яқин манбалар президент қизининг ундаги роли "рамзий" эканини айтишади.\nИжтимоий тармоқларда тақдимотга муносабат билдирган айрим ўзбекистонликлар марҳум президент Ислом Каримовнинг ҳозирда қамоқ жазосини ўтаётган тўнғич қизи Гулнора Каримованинг дабдабали "Олтин гепард" кинофестивалини ёдга олишган.\nБош прокуратура ҳужжатларни олиб қўйди\nАммо 170012/2020-79ВС сонли жиноят иши материалларида бу фильмни суратга олиш учун давлат маблағи ажратилгани ва бу маблағлар "ўзлаштириш ва растрата йўли билан талон-тарож қилингани" ҳақида сўз боради.\n"Мендирман Жалолиддин" фильмидан кадр\nОзодлик суҳбатлашган терговга яқин мулозимга кўра¸ жиноят иши доирасида “Мендирман Жалолиддин” фильми билан боғлиқ шартнома¸ банк тўловлари ва бошқа ҳужжатлар 21 сентябрь куни Бош прокуратура тарафидан олиб қўйилган.\nБундан аввал Озодлик билан суҳбатда Ўзбекистон бошқарувига яқин бир-биридан мустақил мулозимлар ва киноижодкорлар “Мендирман Жалолиддин” фильми лойиҳаси ҳамда молиясининг шаффоф эмаслигига эътибор қаратишганди.\n“Турли "откат схемалари" ҳақидаги иддаолар менга ҳам етиб келди ва мен бундан ҳайратланмадим”, - деган эди Озодлик билан 6 октябрь кунги суҳбатда кинорежиссёр Улуғбек Йўлдошев.\n17 миллиардлик камомад\n“Ўзбеккино” миллий агентлиги матбуот хизмати вакили Нозим Сафарий “Мендирман Жалолиддин” ва бошқа фильмларда давлат маблағларининг ўзлаштирилиши юзасидан жиноят иши очилганини Озодликка тасдиқлади.\n“Молия вазирлиги Назорат-тафтиш бош бошқармаси 2017-2019 йилларда давлат томонидан кинога ажратилган маблағларнинг ишлатилишини ўрганиб чиқди. Бошқарма жорий йилнинг июнь ойида 2017-2019 йилларда давлат томонидан ажратилган маблағларидан 17 млрд сўм миқдоридаги маблағ мақсадга хилоф ва ноўрин ишлатилган ҳолатларни аниқлади. Ҳозирда ушбу материаллар Бош прокуратура томонидан ўрганилмоқда“.\nСафарийнинг айтишича¸ жорий йилнинг май ойида “Ўзбеккино” МА қошида тузилган Жамоатчилик кенгаши мақсадсиз сарфланаётган харажатларнинг олдини олиш бўйича таклифлар киритган.\nОзодликда мавжуд ҳужжатларга кўра, 14 та киноасар яратилишида камомадга йўл қўйилган.\n“Мендирман Жалоладдин”¸”На краю света”¸ “Барон 2”¸ “101 Рейс”¸ “Сунбула”¸”Ҳайрат”¸”Шоир ва гўрков”¸ “Орзулар қанотида”¸ “Зобит 55”¸ “Мавжуд”¸ “Арафа” фильмлари ҳамда “Сеҳрли танбур” мультфильми шулар жумласидан.\nОзодликда мавжуд ҳужжатларга кўра¸ “Best organaizer”¸ “Мирзааҳмедов М.М” "Fox music cinema” МЧЖ¸ “ Ravshan Norboyev Pictures” МЧЖ ¸ “The first group”¸ “Dishon Media”¸ “Эмто Студиа-5” каби ўнлаб ширкатлар воситасида давлатнинг миллардлаб маблағлари талон-тарож қилинган.\nОзодлик мухбири камомадда айбланаëтган кинорежиссёрлардан бири билан суҳбатлашди. Унинг иддао қилишича¸ “ҳаммаси 109 киночи “Ўзбеккино” раҳбари устидан шикоят қилганидан кейин бошланган”.\n“14 апрель куни 109 нафар кино арбоби «Ўзбеккино» директори Фирдавс Абдуҳолиқовни яккаҳокимликда¸ цензорлик ва кино соҳасини билмасликда айблаб, Бош вазир Абдулла Ариповга жамоавий шикоят хати билан чиқди. Ана шундан кейин Абдуҳолиқов Молия вазирлиги Назорат-тафтиш бош бошқармасини чақириб, тафтиш ўтказди. Тафтишда камомад чиқди. Ҳозир терговга қатнаб юрибмиз”, - деди номи ошкор қилинишини истамаган кинорежиссёр.\n35 йилдан кўпроқ “Ўзбекфильм” киностудиясида ишлаб келаëтган ва 25 дан зиёд кинокартинани суратга олишда қатнашган кино арбобига кўра, соҳадаги тафтишлар янгилик эмас.\n“Кино соҳасида текширув тинмаган. 2013 -2014 йилларда ҳам прокуратура текшириб, жуда кўп одамларни катта-катта жарималарга тортган эди. Ҳозирги текшириш кўлами шунга ўхшаш", -дейди номини ошкор этмасликни сўраган кинорежиссёр.\nУнинг Озодликка айтишича, коррупцияга олиб келадиган муайян сабаблар бор.\n"Биринчиси, одамларга ҳақ тўлашнинг эскирган нормативлари. Шу боис, кино маъмурлари қонун-қоидаларни айланиб ўтишади. Масалан, Сижжакда эшагини ижарага берадиган амаки дарҳол нақд пул хоҳлайди. Маъмур эса батарея сотиб олдим, дея пулни нақдлаштириб, эшак эгасига беради. Бу нормативларни алмаштириш керак. Кино олиш жараëнидаги тўлов тизими реал ҳаëтга яқинлашиши керак. Фильм олиш жараëнидаги харажатлар шаффоф бўлиши лозим. Электрон ҳисобот шаклида. Сайтга кириб, қайси пул қаерда сарф бўлганини кўриб туриш учун. Бюджет пули бўлгани боис, солиқ идораси ҳам, прокуратура ҳам, “Ўзбеккино” раҳбарияти ҳам онлайн режимда қараб турсин пул қаерга сарфланаëтганига. Аслида давлатдан пул олмай, бозор иқтисодиёти шароитида тижорий асосда кино қилсак, кўп муаммо ўз-ўзидан ечиларди. Бу энди, алоҳида масала.”\nБарча санъатлар ичида энг коррупциялашгани...\nЎзбекистондаги кино саноати энг коррупциялашган соҳалардан бири сифатида кўрилади. 2014 йилда “Ўзбекфильм” очиқ ҳиссадорлик жамиятида олиб борилган тафтишларда давлат маблағларини катта миқдорда талон-торож қилиш фактлари аниқланган ва жиноят иши очилган эди.\nТафтиш ортидан “Ўзбекфильм” очиқ ҳиссадорлик жамиятининг маҳсулотларини сотиш бўлими бошлиғи, 51 яшар Назаров Тўлаган Толипович “Ўзбекфильм” биносида ўзини осгани билдирилган.\nФильм олиш жараëни\nОзодлик Ўзбекистон Бош прокуратураси олиб бораётган тергов, хусусан, "Мендирман Жалолиддин" лойиҳасининг кейинги суратга олиш жараёнлари - туркиялик киноижодкорлар ҳамкорлигига қандай таъсир кўрсатишини ўрганмоқда ва мавзуга яна қайтади.


Суронли йиллар ёди | Ўзбекистон Халқ демократик партияси\n2021-05-07 16:05:19 652\nОғир кунларни бошидан ўтказиб, машаққатли синовларни енгиб ўтган, айни пайтда кексалик гаштини суриб, яқинлари, юртдошлари эъзозида умргузаронлик қилаётган Иккинчи жаҳон уруши қатнашчиларининг ҳурматини жойига қўйиш, улардан хабар олиб туриш биз ёшларнинг бурчимиздир. Ҳозирда вилоятимизда 15 нафар Иккинчи жаҳон уруши қатнашчиси ва фронторти меҳнат фахрийлари истиқомат қилмоқда. Уларнинг қўллари ҳамиша дуода бўлиб, кўрсатилаётган чексиз эътибор ва эъзоздан мамнун.\nЮртимизнинг барча ҳудудларида 9 май – Хотира ва қадрлаш куни арафасида Иккинчи жаҳон уруши қатнашчилари ҳамда уруш ортида фидойилик кўрсатган меҳнат фахрийлари ҳолидан хабар олинмоқда. Ўзбекистон Халқ демократик партияси Навоий вилоят Кенгаши раиси Мақсуд Нуруллаев бошчилигида партия ходимлари байрам муносабати билан уруш машаққати ва йиллар суронини енгган воҳамиз қаҳрамонлари хонадонларида бўлиб, улар билан дилдан суҳбатлашдилар.\nКарманалик Пирназар бобо Турдиев жорий йилда 101 ёшни қаршилади. Лекин шу ёшда ҳам ўғил ва набираларга, атрофдагиларга ўрнак бўлиб, кетмон кўтариб томарқада ишлайди.\n– Ўзга юртларда кечган жангларни хотирласам, кўз олдимда аянчли манзаралар билан турли миллат вакилларидан иборат сафдошларим гавдаланади, – дейди отахон. – Улар билан ғалаба эришиш учун эт-тирноқ бўлиб курашганмиз. Мен уруш майдонларида оғир яраланган ва жангга кирган пайтларимда уйга деярли хат ёзмай қўйганман. Уйдагилар ҳам менга хат ёзмай қўйишди. Кейин билсам хонадонимизга мендан қора хат келган экан. Уруш ўз ниҳоясига етганч, бир азоблар билан поезд вагонларига осилиб уйга келсам ҳамма ҳайратдан ёқа ушлади. Ўша куни уйимизда катта шодиёна бўлиб кетувди. Минг шукрки, Оллоҳим мени узоқ умр, фарзандлар эъзози, ватандошларимизнинг меҳри ва эътиборидек неъматлар билан сийлади.\nПартия вакиллари Қизилтепа туманида умргузаронлик қилаётган Рашида ая Ишқулованинг хонадонига ҳам йўқлаб бордилар. Асли бошқиристонлик бўлган онахон уруш туфайли Ўзбекистонга келиб қолган. Туман марказий шифохонасида 45 йил ҳамшира бўлиб ишлаган Рашида ая жаннатмакон юртда яшаётганлигидан, тақдири ўзбеклар билан боғланганидан мамнун.\nУруш ва меҳнат фахрийлари билан ўтказилаётган бундай учрашувлардан олинаётган таассуротлар ҳар биримиз учун ибрат бўлиши, тинчлик-осойишталик нақадар буюк неъмат эканини яна бир бор англатиши шубҳасиз.


Велосипедда сайр қилиш сир-асрорларини биласизми?\nЙилнинг энг яхши “high-tech” автомобиллари – Топ-10\nОлимлар: ташна ҳайдовчи маст ҳайдовчидан кўра хавфлироқ\nAston Martinнинг биринчи катери Майамига йўл олди (фото)\nАндижон, Марғилон, Қўқон ўртасидаги тезюрар электр поезди жадвали ва чипта нархи\nСамарқандга «Афросиёб» поездининг қўшимча рейси қатнови йўлга қўйилади\nTesla аккумуляторлари учун пиротехник ҳимоя ишлаб чиқди\nТошкент автобуслари Wi-Fi интернет билан таъминланади\nПойтахт автобусларида интернет тармоғига бепул уланишни таъминлаш лойиҳаси 2017 йил ўрталарида қайта тикланади, деди «Тошшаҳартрансхизмат» акциядорлик компанияси бошқаруви раиси Отабек Содиқов. Мазкур...\nЎзбекистонда сунъий ёнилғи ишлаб чиқарувчи завод қурилади\nUzbekistan GTL Қашқадарё вилоятида қурилиш-монтаж ишларига ҳамда лойиҳавий қарорларни ишлаб чиқиш ва харидни ташкил этишга киришди. Бу ҳақда Sof.uz хабар бермоқда. Агентлик суҳбатдоши...\nМетро станциялари яқинидаги сўнгги бекатлар қайта тикланади\n«Тошшаҳартрансхизмат» компанияси жорий йилда асосий метро бекатлари яқинидаги автобусларнинг сўнгги бекатларини қайта тиклашни режалаштирмоқда. Сўнгги бекатлар шаҳар ва шаҳар атрофи ер усти жамоат транспорти...\nТошкентдаги автобус бекатларида яна 100 та электрон табло ўрнатилади\n2017 йилда Тошкентдаги автобус бекатларига камида 100 та электрон табло ўрнатиш режалаштирилган. Бу ҳақда 26 январь куни шаҳар ҳокимлигида «Тошшаҳартрансхизмат» томонидан ташкил...


Сәл кешлеў келетуғын «Тез жәрдем» » Informaсiyalɩq portal\nБүгин, яғный 26-февраль күни Бердақ атындағы Қарақалпак мәмлекетлик университетинде 1 адам қан басымы көтерилип кетип, аўыр жағдайға түсип қалды, деп хабар берди пуқара makan.uz сайтына.\n- Ол жерден өтип баратырсам маған тез шақырып бериўди өтиниш етти. «Тез жәрдем»ди шақырыў илажи болмады. Қоңыраў етсек алмайды. 20 минуттан кейин бир қыз алды. Сол ўақытқа шекем жаңағы адамның қан басымы 190ға 100 ге жетти. Не ушын «Тез жәрдем» номери қоңыраўды алмайды, деген сораў береди пуқара.\nЖақында ғана Республикалық қыстаўлы медициналық жәрдем илимий орайы Қарақалпақстан филиалының тез жәрдемди қыстаўлы түрде шақырыўға мөлшерленген күни-түни ислейтуғын бирден-бир телефон номериниң үзликсиз жумыс ислеўин тәмийинлейтуғын Call орайы ашылды. Орай ҳәзирше 103 телефон номерине келген қоңыраўларды тек Нөкис қаласы аймағынан қабылламақта, деп хабар берген едик. Хабарда, Call орайы заманагөй мәлимлеме-коммуникация технологиялары, сондай-ақ, операторлар, орта медициналық ҳәм техникалық хызметкерлер менен тәмийинленген, делинген еди. Тийисли тараў басшылары бундай мәселеге анықлық киргизеди, деп күтемиз.\n26-02-2019, 14:57 |\nНөкис районы медициналық бирлеспесине тез жәрдем машинасы берилди\nҚарақалпақстанның тез жәрдем хызметине 10 дана жаңа машина берилди


Жанубий Корея АҚШ билан янги ҳарбий машғулотларни муҳокама қилмоқда\n09:07 / 24.04.2017\nФото:Flickr / U.S. Navy/ Z.A. Landers\nЖанубий Корея мудофаа вазирлиги АҚШ билан Американинг минтақада бўлиб турган авиаташувчиси "Карл Винсон" (Carl Vinson) иштирокида ўз ҳарбий кемаларининг машғулотини ўтказиш масаласини муҳокама қилмоқда. Машғулотлар КХДР атрофидаги вазиятнинг таранглашгани сабабли ўтказилади, деб ёзмоқда РИА Новости.\nМаълумотларга кўра, Жанубий Корея мудофаа вазирлиги вакили "айни вақтда музокаралар олиб борилаётганини айтган".\nАввалроқ, Тинч океанининг ғарбий қисмида Америка авиаташувчиси Япония ҳарбий-денгиз кучлари кемалари билан ҳамкорликда машғулотларни ўтказаётгани хабар қилинган эди. Улар КХДРнинг янги ядровий ҳамда ракета синовлари эҳтимолига нисбатан шундай тайёргарлик кўрмоқда.\nШу билан бирга, Корея мудофаа вазирлиги вакилининг сўзларига кўра, Жанубий Корея ва АҚШ ҳарбийлари КХДРнинг эҳтимолий ядровий синовига қарши шай ҳолатда турибди.


Ўзбекистон Мудофаа вазирлиги ҳарбий делегацияси ҳарбий кадрларни тайёрлашда ҳамкорлик бўйича АҚШга ташриф буюрди - Daryo\n19:18, 11.09.2019 18228\nЎзбекистон Мудофаа вазири ўринбосари генерал майор Азизбек Икромов бошчилигидаги ҳарбий делегация ҳарбий таълим соҳасидаги икки томонлама алоқаларни янада ривожлантириш, шунингдек, ҳар икки мамлакат ҳарбий таълим муассасалари ўртасидаги ўзаро ҳамкорлик истиқболларини муҳокама қилиш мақсадида АҚШга ташриф буюрди. Бу ҳақда Мудофаа вазирлиги Ахборот ва оммавий коммуникациялар департаменти «Дарё»га маълум қилди.\nЎзбекистоннинг АҚШдаги элчихонаси маълумотига кўра, ташриф доирасида 9 сентябрь, душанба куни генерал майор Азизбек Икромов АҚШ Миллий мудофаа университети президенти, вице-адмирал Фриц Ругге билан учрашган. Ўзаро мулоқот мобайнида олий бўғин офицер кадрларини тайёрлаш, шунингдек, ҳарбий тадқиқотлар ўтказиш борасида ўзаро ҳамкорликни йўлга қўйишдан ҳар икки томон ҳам манфаатдор эканлиги таъкидлаб ўтилди. Томонлар кенг кўламли масалалар ва АҚШ Миллий мудофаа университети ҳамда Ўзбекистон Қуролли Кучлари академияси ўртасида ўзаро ҳамкорлик йўналишлари бўйича фикр алмашди.\nЎзбекистон делегацияси университет инфратузилмаси, ҳарбий кадрлар тайёрлашга ёндашувнинг умумий тизими, шунингдек, профессионал ҳарбий таълимнинг муайян курслари учун мўлжалланган ўқув дастурларини ишлаб чиқиш принциплари билан танишди.\nШу куннинг ўзида делегацияси вакиллари Яқин Шарқ ва Жанубий Осиё Стратегик тадқиқотлар маркази (NESA) директори, истеъфодаги генерал-лейтенант Томас Вулф билан учрашди. Томонлар минтақавий хавфсизлик соҳасида тадқиқотлар ўтказиш масалалари бўйича ҳамкорликни янада чуқурлаштиришдан ўзаро манфаатдор эканлигини таъкидлаб ўтди.\n10 сентябрь, сешанба куни Миссисипи штатидан АҚШ Конгресси Вакиллар палатаси аъзоси Трент Келли, шунингдек, АҚШ Мудофаа вазирлиги вакили Амер Латиф билан учрашувлар бўлиб ўтди. Ўзаро мулоқот давомида томонлар ўзаро ҳамкорликнинг бугунги ҳолати ва уни янада ривожлантириш йўналишлари бўйича фикр алмашди.\nЎзбекистон делегацияси аъзолари 11—13 сентябрь кунлари Пенсильвания штатининг Карлайл шаҳрида жойлашган АҚШ Қуруқликдаги қўшинлари Ҳарбий коллежига ташриф буюради.


Тошкентда ушланган ЎХҲ фаоллари озод қилинди « Ўзбекистон Халқ Ҳаракати\nТошкентда ушланган ЎХҲ фаоллари озод қилинди\n10 March 2013 - 14:55\nБу ҳақда Озодлик радиосига ҳуқуқ ҳимоячиси Абдулла Тожибой ўғли маълум қилди.\nУнинг айтишича, 9 март куни у Нуриддин Жуманиёзов билан биргаликда Ўрикзор мардикор бозорига милиционерлар жарима ундирган мардикорлар арзини тинглаш учун борганлар. У ердан қайтаётган пайтларида фаолларни ҳуқуқ-тартибот идораси ходимлари Учтепа туман ички ишлар бўлимига олиб кетганлар.\n– Соат 12 ларда ҳуқуқ ҳимоячиси Владимир Ҳусаинов билан телефонда гаплашиб турган пайтимда бир милиция ходими келиб, қўлимдаги телефонни тортиб олди. Лекин, тўғрисини айтиш керак, бундан бошқа қўполлик қилишмади бизларга, – дейди Абдулла Тожибой ўғли.\nНуриддин Жуманиёзовнинг айтишича, у ва Абдулла Тожибой ўғлини бир муддат бирга ушлаб турган милиционерлар кейинроқ уларни алоҳида-алоҳида жойда сақлаганлар.\n– Менимча, улар бизни бир-биримизга қайраб, ўртамизда адоват қўзғамоқчи бўлдилар, – дейди рўйхатга олинмаган Мардикорлар касаба уюшмаси раҳбари Нуриддин Жуманиёзов.\nКеч соат 22 ларда суд бўлиб, Абдулла Тожибой ўғли ва Нуриддин Жуманиёзов Ўзбекистон Республикаси Маъмурий жавобгарлик тўғрисидаги кодексининг 194-моддаси (Милиция ходимининг қонуний талабларини бажармаганлик) бўйича энг кам иш ҳақининг уч баробари (тақрибан 220 минг сўм) миқдорида жаримага тортилган.\nУч нафар ҳуқуқ ҳимоячиси иш топиш илинжида пойтахт меҳнат бозорига келган ўзбекистонликларга “Мардикорлар касаба уюшмаси”га кириш учун варақалар тарқатгани учун қўлга олингани айтилган эди.


Юнусободдаги оммавий муштлашув иштирокчиларига қарши жиноят иши очилди (ВИДЕО)\nТошкент шаҳрининг Юнусобод туманида рўй берган оммавий муштлашув юзасидан туман ИИО ФМБ тергов бўлими томонидан жиноят иши қўзғатилган.\nТошкент шаҳар ички ишлар бош бошқармаси маълумотига кўра, мазкур жанжал жорий йилнинг 31 октябрь куни тахминан соат 22.00 ларда Юнусобод туманидаги Боғишамол кўчасида юз берган.\n“Хусусан 30 ёшли Ж.И. ва унинг танишлари 30 ёшли М.Х., 39 ёшли Ж.А., 24 ёшли У.Р., 37 ёшли Х.А., 27 ёшли Х.С., 30 ёшли У.Д. ўзаро жанжаллашган. Натижада гумонланувчилардан бири 30 ёшли Ж.И. қочмоқчи бўлган Chevrolet Equinox русумли автомобилга зарар етказган”, дейилган ИИББ хабарномасида.\nМуштлашув акс этган видео аввалроқ ижтимоий тармоқларда тарқаган:\nТошкентлик ҳуқуқ-тартиботчилар қайдича, ҳолат бўйича мамлакат Жиноят кодексининг 277-моддаси 2-қисми "б" ва "в" бандлари билан иш қўзғатилган, тергов ҳаракатлари давом этмоқда.


Қирғизистон Ўзбекистондан электр энергиясини импорт қилмоқчи - EFFECT.UZ\n. 07:38 | 02.03.2021\nҚирғизистон Ўзбекистон ва Қозоғистондан электр энергиясини импорт қилишни режалаштирмоқда. Бу ҳақда мамлакат президенти Садир Жапаров маълум қилди.\n“Биз Қозоғистон ва Ўзбекистондан электр энергиясини импорт қилиш масаласини кўриб чиқяпмиз”, – деди у “Казинформ” ХААга берган интервьюсида. Интервью матни давлат раҳбарининг расмий сайтида чоп қилинган.\n“Таъкидлаш жоизки, Токтогул сув омборимиздаги вазият ҳозиргидек ривожланса, у ҳалокатга олиб келадиган аҳволга келади”, – дея истисно қилмади у.\n“Қозоғистон Республикаси мамлакатимизга 0,9-1 миллиард кВт электр энергиясини экспорт қилишга тайёрлиги ҳақида хабардор қилди. Биз ўз навбатида Ўзбекистон билан ҳам музокаралар олиб бормоқдамиз”, – дейди Жапаров.\nУнинг сўзларига кўра, агар Қирғизистон етказиб беришни ташқаридан таъминламаса, республика бу масалани мустақил ҳал қилишига тўғри келади, “бироқ бунинг натижасида вегатацион пайтда ҳеч кимга сув етмайди\n“Ва натижада Токтогул сув омборидаги сув сатҳи пасаяди. Шу боис Қозоғистон ва Ўзбекистондан энергияни импорт қилишимиз даркор”, – дея тушунтирди Қирғизистон етакчиси.\nФарғонада йўлдаги «саводсиз» ГАИга хизмат текшируви бошланди


Қирғизистонда ёнғоқ ҳурлари: Ўн йилга чўзилган соя билан жанг - Фарғона.Ру ахборот агентлиги\n23:51 msk, 22 Сентябрь 2020\nЁнғоқ ҳурлари ҳақида Қирғизистонда ўтган асрнинг тўқсонинчи йиллари ўрталарида биринчи марта баралла гапира бошладилар. Ўшанда америкалик ишбилармонлар бу ноёб табиий хомашёни қайта ишлаш бўйича таклифлар билан келишган эди. Тез орада маҳаллий расмийлар океан ортидан келган меҳмонлар билан тузилган шартномалар мамлакат учун ўта зарарли экани тўғрисида шовқин кўтардилар. Иш “очкўз чет элликларнинг” ҳайдалиши билан тугади.\nБироқ кўп ўтмай, аҳоли энди маҳаллий “ишбилармон” амалдорларнинг очкўзлиги тўғрисида гапира бошладики, улар бу сердаромад соҳани шахсий назорати остига олган эдилар. Америкаликлардан кейин бу ерга суқилиб кирмоқчи бўлган туркиялик ишбилармонлар ҳам тезда қувилди. Шундай қилиб чет элликлар кетишди, бироқ уларнинг асрлар мобайнида шаклланиб, ҳимоя қилиниб келган қимматбаҳо ёнғоқ ҳурларини ковлаб олиш, қайта ишлаш ва сотиш бўйича олиб келган билим ва тажрибалари қирғизистонликларга мерос бўлиб қолди.\nШундай қилиб, ўрмонзорлар ягона тириклик манбаи бўлган маҳаллий аҳоли чет элликларнинг “ҳурга қарши босқинчилигини” қайтардилар, аммо маҳаллий ўғриларга келганда улар ожизлик қилиб қолдилар. Ёнғоқ ўғриларига қарши расмийлар томонидан бир неча марта эълон қилинган уруш тобора натижасиз тугаб, гўёки соя билан олиб борилаётган жангга ўхшаб, ўн йилдан буён давом этиб келмоқда.\nЖанг яна давом этади...\nҚирғизистон президенти Қурманбек Бакиев томонидан 2006 йилнинг 28 июнида қўл қўйилган ва кейин икки бора ўзгартирилган фармон амалда бу курашнинг янги босқичини бошлаб бериши керак эди. Фармонга кўра, ноёб дарахт навларини қирқиш ва сотиш уч йилгача таъқиқланди. Бироқ мамлакат парламенти Фавқулодда ҳодисалар, ўрмон хўжалиги ва экология бўйича қўмитаси шу йилнинг 2 майида Жалолободда ўтказган кўчма йиғилишда айтилган гапларга қараганда, ҳозир бу соҳадаги ютуқлар ҳақида гапиришга эрталик қилади, шекилли.\nЯқинда Тошкентда ўзининг ҳамкасблари билан учрашиб қайтган Қирғизистон Атроф-муҳитни қўриқлаш ва ўрмон хўжалиги давлат агентлиги директори Арстанбек Давлеткелдиевнинг айтишича, 2004-2005 йилларда Жалолобод вилояти ёнғоқзорларидан ўғирлик билан олиб чиқиб кетилган бир ярим мингга яқин ёнғоқ ҳурлари Ўзбекистонда топилган. Аталган кўчма йиғилишда сўзга чиққан Давлеткелдиев ёнғоқ ҳури ўғриларига қарши олиб борилаётган кўп йиллик уруш айтарли натижа бермаётганини айтди. У ҳур ўғриларига қарши жазони кучайтирувчи янги қонуннинг қабул қилиниши ниҳоят ишнинг олға силжишига йўл очиб беришига умид билдирди.\nЖалолобод вилояти прокурори Камил Абдрашев ҳам мана шундай фикрда эканини маълум қилди. Унинг фикрича, шу йилнинг февралида қабул қилинган қонун жуда яхши ёзилган. Абдрашев шуни ҳам айтиб ўтдики, охирги пайтда ўзбекистонлик ҳуқуқ-тартибот идоралари вакиллари ҳам бу борада қирғизистонлик ҳамкасбларига кўмак кўрсатишга тайёр эканларини билдиришган. Яқин кунларда ўғирланган 50 дона ёнғоқ ҳурининг Қирғизистонга қайтариб берилиши бунинг исботи эканини эслатди у. Бироқ, Ўзбекистонда қўлга олинган ёнғоқ ҳурлари унинг фикрича, бир ярим мингта эмас, бир неча юзтани ташкил қилади.\nТошкентда ушланган ҳурларнинг бир ярим мингта эканига мана шу ўрмонзорларда яшовчи аҳоли вакиллари ҳам ишонмайдилар. Арслонбобликларнинг айтишича, ҳури етилган бир туп ёнғоқ 50 сотих жойни эгаллайди. Бир ярим минг дона ёнғоқ кесиб олинган тақдирда эса 750 гектар майдон яйдоқ бўлиб қолган бўлардики, бу маҳаллий аҳоли учун чинакам фожиа ҳисобланади. Аммо арслонбобликлар ҳар бир дона ёнғоқнинг кесилишини фожиа қатори қабул қилишади.\n“Ҳур ўғрилари ёнғоқни турли пайтда кесиб кетишади, - дейди ачиниш билан арслонбоблик оқсоқол Собиржон Абданбоев. – У гуллаяптими, мева тугиб қолдими, пишиб қолдими, уларни қизиқтирмайди. Одамлар кесиб кетилган юз йиллик ёнғоқни кўрганда кўзларига ёш оладилар. Ахир мана шундай ёнғоқни катта қилиш қилиш учун яна юз йил керак бўлади-да. Уволи тутгурларнинг бу қилиқлари ўз онаси ёки боласини ўлдирган билан баробар. Улар одам эмас”.\nФилни чивин чаққандек\nОдатдагидек, йиғилишда ҳам вилоят раҳбарлари бири-бирларини айблаб гапирдилар. Милиционерлар “ўғриларга қаттиқ жазо бермай, суд залидан бўшатиб юбораётгани учун” судларни айбласалар, суд вакиллари милиция ходимларини ишни чала тергов қилишда айбладилар. Прокуратура ходимлари ҳам судьяларга нисбатан эътирозлари борлигини айтишди. Шу вақтнинг ўзида томонлар вакиллари айнан куч қўллаш тизимлари раҳбарлари орасида ўғриларнинг катта мартабали ҳомийлари борлигини айтишди. Қирғизистон парламентининг юқорида аталган қўмитаси раиси Ақилбек Арстанбеков ҳам ҳуқуқ-тартибот идоралари раҳбарларининг бу ишга аралашганини айтиб ўтиб ўтди.\nОхирги йилларда бу иш бўйича очилган жиноий ишлар сони тинимсиз ўсиб бораётганини айтиб ўтиш жоиз. Жалолобод вилояти Ички ишлар бошқармаси бошлиғи Нурлан Темирбаевнинг айтишича, ўтган йили ҳур ўғриларига қарши олтмиш саккиз жиноий иш қўзғатилган. 2005 йилда эса, бор-йўғи ўн етти жиноий иш қўзғалган бўлиб, 150 иш судга ўтказиб берилган. Солиштириш учун айтадиган бўлсак, 1998-2004 йилларда ҳаммаси бўлиб, 59 жиноий иш қўзғатилган, холос. Судга тортилган айбдорлар эса беш минг сўмлик (130 доллар атрофида) жарима билан қутулиб кетишади ёки афв билан суд залидан бўшатиб юборилади.\nВилоят милицияси бошлиғининг сўзларига қараганда, республика Жиноят кодексида бу жиноят учун озодликдан маҳрум қилиш кўзда тутилмаган. Ҳар бир ёнғоқ ҳури ўн минг долларгача сотилиб турганда 130 доллар жарима тўлаш филни чивин чаққани билан баробарлиги айтмаса ҳам тушунарли. Мамлакат парламенти томонидан бир неча ой аввал қабул қилинган қонунга кўра, энди бу ноёб табиат бойлигига кўз олайтирганлар етти йилгача озодликдан маҳрум қилинишлари мумкин. Бироқ шу кунгача бирорта ўғрига нисбатан бу жазо қўлланилган эмас.\n“Янги қонун қабул қилингандан кейин ҳам аҳвол ўзгаргани йўқ, - дейди Нурлан Темирбаев. – Ҳалигача бирорта ўғри қамалгани йўқ. Ахир бу ишни қачонгача чўзиш мумкин?”.\nЖалолобод вилояти суди раиси Риспек Шукуралиев милиция ходимларининг ишидан норози.\n“Ёнғоқ ҳури чўнтакка солиб ўғирлаб кетадиган нарса эмас, - деди у. – Уни ўғирлашда камида 5-6 одам ва оғир техника иштирок этади. Бизга келаётган жиноий ишларда эса, бир одам айбланади. Ҳурни ташиб берган ҳайдовчилар ишда айбланувчи эмас, гувоҳ сифатида қатнашадилар”.\nСудьянинг айтишича, кўпинча бу ҳайдовчилар бир хилда, “мен кафеда ўтирувдим, у ердан чиқсам, биров машинамга ҳурни юклаб қўйибди”, деганга ўхшаш ақлга сиғмайдиган кўрсатмалар берадилар.\nВилоят ўрмон хўжалиги бошлиғи Рустам Анарбўтўевга кўра, иложсиз қолган маҳаллий аҳоли масжидларда намоздан кейин ҳур ўғриларини қарғаш билан ўзини овутмоқда. Арслонбобликлар ана шу ўғриларнинг табиат томонидан жазоланишига ишонадилар. Бунга мисол сифатида бир ўғрининг сирли равишда ўлгани ва бошқа бировининг бедарак йўқолиб кетганини айтишади. Улар ҳурни ўғирлаш билан асосан Жойтерак ўрмончилигидаги одамлар шуғулланишини маълум қилдилар. Анарбўтўевнинг сўзларига кўра, ўғрилар кучли техника ва жиҳозларга эга бўлиб, ўрмончилар уларга қарши қурол ишлата олмайдилар. Улар бўлгани ўғирланган ҳурнинг ўрнини суратга олиб олиш учун фотоаппарат билан “қуролланганлар”, холос.\n“Ҳурчилар” алоҳида тоифадаги одамларми?\nЁнғоқ ҳурлари ўсадиган Арслонбоб ва Жойтерак ўрмон хўжаликларида яшовчи аҳолининг айтишича, “ҳурчилар” унчалик кўп эмас ва уларни ҳамма жуда яхши танийди. Уларнинг уйлари (ҳар ҳолда ўша қишлоқлардагилари) бошқаларникидан унчалик фарқ қилмайди, бироқ тагларида фақат чет эл машиналари ёки Россияда ишлаб чиққарилган “Нива” машиналарининг энг сўнгги моделлари. Одамлар ҳурчиларни рэкетчи жиноятчилар қатори ёмон кўришади, улардан жирканишади, нафратланишади ва... қўрқишади.\n“Уларнинг юқори мартабали ҳомийлари борлигини одамлар яхши билишади. Шу сабабли улар билан ҳазиллашиб бўлмайди, уларнинг қўлидан ҳамма иш келади”, - дейишган эди арслонбобликлар ўтган йили у ерга борганимизда.\nҲурчиларнинг шафқатсизлиги ва сурбетлигини Атроф-муҳитни муҳофаза қилиш бўйича Жалолобод ҳудудий бошқармаси ходимлари ҳам ўз таналарида синаб кўрганлар. Ушбу маҳкама бошлиғи Г. Сўўрўнқуловнинг айтишича, ўтган йилнинг сентябрида унинг уч ходими ҳур ўғриларини ушламоқчи бўлганда, қаттиқ калтакланганлар. Экологларни бир неча соат давомида вақти-вақти билан калтаклашиб, таҳқирлашган. Зўравонларни ҳамма танийди, исмлари ҳам маълум, бироқ ҳалигача улар жазоларини олишган эмас.\n“Улар орасида Улан исмли “положенец” тўрт йилга озодликдан маҳрум қилинди, бироқ афвга кўра суд залидан озод қилиб юборилди, - дейди Сўўрўнқулов. – У ҳалигача бизнинг ходимларимизни таҳқирлаб келади”.\nҲур ўғриларининг бу қадар эркин юриши ва сурбетлигини вилоят Ички ишлар бошқармаси бошлиғи Нурлан Темирбаев уларнинг жазосиз қолаётгани билан тушунтиради.\n“Мен уларни шахсан ўзим ҳам қўлга олганман, ишни судга ҳам оширдик, бироқ улар яна жазоланмай қолиб кетаверишди”, - деди Темирбаев. Милиция бошлиғи участка милиция бошлиқларининг ҳурчилар билан алоқада экани тўғрисидаги гапларни инкор қилди. “Бу бекор гап. Участка милиционерлари ҳурчиларга яқин ҳам бора олмайдилар. Ҳурчилар улар билан гаплашмайдилар ҳам”, - дейди у.\nТендер комиссиясининг “бағри кенглиги” ва тартибот идораларининг “раҳмсизлиги”\nПарламент қўмитаси раиси Ақилбек Арстанбековнинг маълум қилишича, 2007 йилнинг апрели охирига келиб, вилоятда президентнинг фармони чиққунига қадар ковлаб олинган 254 ёнғоқ ҳури ва томири борлиги аниқланган. Улар энди комиссия қарори билан сотилиши керак. Фармонда 2005 йилнинг 25 декабридан эътиборан ноёб навли дарахтларни кесишга, қайта ишлашга ва бирор жойга ташишга уч йиллик мораторий киритган.\nФармон кучга киргандан кейин вилоят маъмурияти тендер ўтказиб, йиғилиб қолган ҳурларни сотган. Тендер натижаларига кўра, ўрмон хўжаликлари ҳисобига 75 минг доллар ўтказиб берилган. Бироқ тендерда ғолиб чиққан фирмалар ўзларига тегишли бўлиши мумкин бўлган ҳурларни сотиб олмаганлар. Тендер комиссиясининг қарорида бундай ҳолда фирмаларнинг жавобгарлиги қаралмагани сабабли комиссия мураккаб аҳволга тушиб қолган. Вазиятдан чиқиш учун комиссия ҳурлардан 28 тасини ва 74 ёнғоқ тўнкасини “Алтинқақ” корхонасига қарзга сотган. Шу вақтнинг ўзида комиссия фирманинг пулни қачон тўлаши ва тўламаган ҳолатда қандай чора кўрилиши ҳақида ҳеч қандай гап қўзғамаган. Парламент комиссиясининг аниқлашича, бу олди-сотди ишлари мавжуд қонунларга хилоф равишда ўтказилган, яъни ҳурларни насияга бериш мумкин эмасди.\nНатижа шу бўлганки, аталган корхона насияга берилган ҳурларни вақтида олиб кета олмаган, энди эса тегишли идоралар уларни олиб чиқиб кетишга рухсат беришмаяпти. Оқибатда, фирма раҳбари Умар Бўрўнбаевнинг сўзларига кўра, корхонанинг иши тўхтаб қолган, ёнғоқ ҳурини қайта ишлаш бўйича мураккаб жараён издан чиққан, ўттизга яқин одам маошсиз қолган. Бундан ташқари насияга олинган ва “чирик” ҳурлар ўз хусусиятларини йўқотиб бормоқда. Фирма ишлаб чиқаришни ташкил қилиш учун сарф қилган 15 минг АҚШ долларига куйиб турибди. Чунки аталган фармонга кўра, ҳуқуқ-тартибот идоралари фирмага тегишли ҳурларни корхонага ташиб олишга рухсат бермаяптилар.\nМайли, ёмғир, қор ёғсин\nШу вақтнинг ўзида қонунга киритилган ўзгартишлар ҳурчиларни сира ташвишга солмаётган кўринади ва улар бемалол янги қонунларни четлаб ўтмоқдалар. Чамаси, чинданам уларнинг ҳомийлари “жуда катта” одамлар, шекилли.\n“Биз уларни қўлга оляпмиз, бироқ улар бизга эски сана қўйилган ҳужжатларини кўрсатишяпти, - дейди норози бўлиб ИИБ бошлиғи Темирбаев. – Улар ҳурни президент фармони чиққунига қадар сотиб олишганини, вақтида ташиб кетишга улгурмагани учун энди олиб кетишаётганини айтишади. Бундай ҳужжатларни улар истаганча қилиб олишлари мумкин”.\nШундай қилиб, ҳурларни ўғирлаш ҳамон давом этмоқда. Ноқонуний юк турли постларни четлаб ўтиб, асосан Ўзбекистон ҳудудига олиб кетилади. Айрим жойларда уни тепаликдан думалатиб юборилса, бас – ўзи қўшни давлат ҳудудига бориб тушади. Ўғрилар ўзларини аввалгидек дадил тутишмоқда. Вилоят милицияси бошлиғи берган маълумотга кўра, яқин кунларда ҳурчилар милиция ходимларига нисбатан куч ишлатишган. Уларга қарши ташланган махсус милиция ходимлари қурол ишлатишга ҳам мажбур бўлишган, бироқ ўғрилар Ўзбекистон ҳудудига қочиб ўтиб кетишга улгуришган.\nЙиғилиш чоғида жалолободликлар вилоятнинг собиқ ўрмон хўжалиги бошлиғи Т. Бўқўев Иссиқкўл вилояти ўрмон хўжалиги бошлиғи қилиб тайинланишидан норози эканини маълум қилдилар. Вилоят ҳокимлиги ходими Ўрўзали Қарасартов айнан Бўқўев даврида ҳур ўғирлаш роса авжига чиққани учун вилоят ҳокимлиги уни ишдан олиш бўйича икки бора таклиф киритганини айтди. “Март инқилобини ҳимоя қилиш қўмитаси” аъзоси Адил Абилқасимов Бўқўевнинг йиғилишни олиб бораётган депутат Ақилбек Арстанбековга божа экани, шунинг учун унга биров тегмаётгани тўғрисида фикр билдирди.\nДепутат Бўқўевнинг божаси бўлишини тан олди, бироқ одамни “қуруқдан қуруқ айбламай, фактлар асосида гапиришни талаб қилди. “Унинг бу иш билан шуғуллангани тўғрисида фактлар борми? Бундай фактлар йўқ”, - жавоб қилди Арстанбеков.\nҚирғизистон Атроф¬-муҳитни муҳофаза қилиш ва ўрмон хўжалиги директори Арстанбек Давлеткелдиев куч қўллаш тизими раҳбарларига дашном бергандай қилиб, нима сабабдан шу кунгача ҳур ўғриларини “давлат мулкини ўғирлаш” деган модда билан жазога тортмаганларини сўради. Унинг фикрича, бу модда билан судланса, ўғриларга қаттиқроқ жазо берилган бўларди. Унга жавобан вилоят прокурори ўринбосари Камил Абдрашев қонунда ҳур давлат мулки деб ҳисобланмаслиги ва шу сабабли бу модда билан уларни судлаш мумкин эмаслигини айтди. Мамлакатдаги энг катта ўрмончининг бу саволи ҳуқуқ-тартибот идоралари раҳбарларининг энсасини қотирди.\n“Бу раҳбарнинг шу пайтгача мана шундай оддий масалани тушуниб етмагани мана шу агентлик ва ҳукумат даражасида ҳурларни ўғирлашга қарши курашнинг қандай бораётганини яққол кўрсатиб берди”, - деди йиғилишдан кейин куч қўллаш тизими раҳбарларидан бири ўз исмини атамасликни сўраб.\nЖалолобод вилояти губернатори Искендербек Айдаралиев ўзигача сўзга чиққан раҳбарларининг гапларидан норози бўлди.\n“Нега сизлар ўғриларни ҳамма танишини, уларнинг ҳомийлари борлигини айтасизлару, очиқ гапирмайсизлар? – дея мурожаат қилди у аввалги нотиқларга. – Бу гаплар вилоят ҳокимлигига, губернатор номига ҳам соя ташлайди. Агар ўша ўғриларнинг, уларнинг ҳомийларининг кимлигини билсанглар, шу ерда ошкора айтмайсизларми? Агар губернаторнинг шу иш билан шуғулланишини билсанглар, агар бу ишни ўзинглар қилмаётган бўлсанглар, айтинглар. Нимадан қўрқасизлар?”.\nШуни айтиб ўтиш керакки, ўтган йили вилоят телевидениеси орқали чиқишида губернатор Айдаралиев ҳам Т. Бўқўевнинг Иссиқкўл вилояти ўрмон хўжалигига раҳбар қилиб тайинланишидан норози бўлиб гапирган эди. У Бўқўевни ишдан олиш тўғрисидаги вилоят ҳокимлигининг қарорини инобатга олмагани учун Ўрмон хўжалиги агентлигидан норози бўлган эди. Бироқ бу сафар губернатор бу ҳақда индамади. Эҳтимол бунинг сабаби Бўқўевнинг депутатнинг божасигина эмас, балки президент Қурманбек Бакиев қариндошларига куёв ҳам экани сабаб бўлгандир?\nХуллас, амалдорлар бу муаммони турли даражада муҳокама қилишдан нари ўтмаётган бир пайтда ҳурчилар эски “Майли, ёмғир, қор ёғсин, ўз постимдан кетмайман” деган шеърда айтилганидек, ўз қилмишларини давом эттирмоқдалар. Фақат ҳурчилар ана шу шеърда айтилганидек, давлат чегараларини ҳимоя қилиб постда турмаяптилар, улар ана шу давлатга, халққа тегишли бўлган, ҳар бири 2-3 минг АҚШ доллари турадиган ноёб бойликни инсофсизларча таламоқдалар.\n“Соя билан урушиш”, яъни, “сирли қалпоқча” кийиб, кўзга кўринмайдиган бўлиб қолган, ўғриларга ҳомийлик қилаётган амалдор ва ўғриларга қарши кураш давом этмоқда. Ва вилоят ИИБ бошлиғи Темирбаев айтгани каби, ҳали узоқ вақт давом этади. Чунки мамлакат ўрмон хўжалиги раҳбари Давлеткелдиевга кўра, вилоят ўрмонларида уч мингдан ортиқ ҳали кесиб олинмаган ёнғоқ ҳурлари мавжуд бўлиб, улар кимларгадир сира тинчлик бермаяпти. Тўғри, энди юқорида айтилганидек мамлакатда ҳурларни қўриқлаш ва сақлаш тўғрисида қонун қабул қилинган. Бироқ қонунларгина эмас, давлат конституцияси ҳам бажарилиши ўрнига тинмай муҳокама қилинадиган мамлакатда янги қонуннинг бажарилишига ҳам ишониш жуда қийин.\nМаҳаллий тарихчиларнинг айтишича, Қирғизистондаги йирик ёнғоқзорларда етилувчи ноёб бойликка бир пайтлар Буюк Британиянинг бош вазири Уинстон Черчилль ҳам харидор бўлган экан. У ҳар бир килограмм ёнғоқ ҳури учун бир килодан кумуш беришга рози бўлган дейишади. Бироқ Иосиф Сталин унинг таклифини рад этиб, урушдан кейинги энг оғир йилларда ҳам бу ноёб неъматни сақлаб қолган экан.


Муҳаммад Беруний номидаги Ислом ўрта-махсус билим юрти\nБўлим: Ўзбекистонда ишлаб турган мадрасалар\t Сана: Пайшанба, 09 Март 2017 18:55\nБуюк қомусий аллома Абу Райҳон Беруний номи билан аталган мазкур билим юрти 1992 йили Қорақалпоғистон Республикаси пойтахти Нукусда очилган. Марҳум қози Вайс Алоуддин ўғли унинг биринчи мудири этиб тайинланган эди. Дастлабки йили 60 талаба қабул қилиниб, уларга 5 мударрис таълим берган. Билим юрти Нукусдаги "Имом Эшон" жомеъ масжиди биносида жойлашган. Мадраса талабаларига бир неча касб-ҳунарлар ҳам ўргатилади.\n2017 йилнинг 18 февраль куни “Муҳаммад ибн Аҳмад ал-Беруний” ўрта махсус ислом билим юртида “Очиқ эшиклар куни” ўтказилди. Тадбирга талабаларнинг ота-оналари ҳам таклиф этилди.\nТадбирни ўтказишдан кўзланган мақсад ота-оналарга талабаларга яратилган имкониятлар, таълим соҳасидаги ютуқлар, талабаларнинг тартиб-интизоми 2016–2017 ўқув йили 1-семестр рейтинг натижалари ва устоз, ота-она ва талаба биргаликда ишлашини таъминлашдан иборат.\nУшбу тадбирни Қорақалпоғистон мусулмонлари қозиёти қозиси, билим юрти мудири Ш. Бауатдинов кириш сўзи билан очиб, мусқтақиллик йилларида диний соҳада эришилган ютуқлар ва яратилган имкониятлар ҳақидаги маърузаси ва билим юрти мудир ўринбосарларининг маърузалари тингланди. Сўнгра билим юртида ўзининг одоб-ахлоқи, тартиб-интизоми, билими, зукколиги, интилувчанлиги, озодалиги каби номинациялар бўйича талабалар ва уларнинг ота-оналарига ҳамда 2016–2017 ўқув йили биринчи семестр натижаларига мувофиқ махсус стипендиянтларга ташаккурномалар тантанали равишда топширилди.\nТадбирдан сўнг ота-оналар ўз фарзандларининг синф хоналари билан танишиб, гуруҳ раҳбарлари билан алоҳида суҳбат ўтказдилар ва ота-оналар учун билим юрти бўйлаб кичик саёҳат ташкил этилди.\nСаламат КУДАЙБЕРГЕНОВ, “Муҳаммад ибн Аҳмад ал-Беруний”\nўрта махсус ислом билим юрти ўқитувчиси\n«Муҳаммад Ал-Беруний» ўрта махсус Ислом билим юрти\nҚорақалпоғистон Республикаси, Нукус шаҳри.


“Президент биз томонларга ҳам бир кўз қирини ташлаб қўйсин!”\n12 июл 2020, Тошкент вақти: 14:04\nСурхондарё вилояти, Шўрчи туманидаги Оқтумшуқ маҳалласидан ОzodMikrofonга мурожаат қилган 69 яшар Улашой Қаршиеванинг арз қилишича, унинг профилактика инспектори ҳужжатларни қалбакилаштиргани ҳақидаги шикояти кўриб чиқилмаяпти:\n“Сурхондарё вилоятида прокуратура ва милиция умуман ишламайди. Участка инспекторининг ноқонуний ҳатти-ҳаракати ҳақидаги аризаларим кўрилмаяпти. Бунинг устига мени аризачисан деб, ғойибона қасд олишмоқда. Ўтган йили товуқларимни заҳарлашган эди, яқинда боғлиқ турган овчарка зотли итимни заҳарлаб кетишди. Бир ярим сотад ўлди, шўрлик. Итда нима гуноҳ, товуқларда нима гуноҳ”\n“Президент биз томонга ҳам бир кўз қирини ташлаб қўйсин!”\n“Порталга ҳам, халқ қабулхоналарига ишонч қолмади"\nИчки ишлар собиқ майори: ДХХ мени “подстава” қилди\n"Ҳоким логистика маркази қуришга рухсат бермаяпти"


02:21 / 22.06.2017\nИнсоният чиқинди билан тобора қопланиб бормоқда. Гарчи Wall-E мультфильми муаллифлари фантазияси — сайёрамиз улкан чиқиндихонага айланиб қолгани, ундан ҳаттоки инсонлар қочиб кетгани — ҳанузгача хаёлот маҳсули бўлиб қолаётган эса-да, Ер куррасида чиқинди миқдори йил сайин кўпайгандан кўпайиб бораётгани ҳақиқат.\nБироқ чиқиндининг ҳам чиқиндидан фарқи бўлар экан. Агар оддий маиший чиқинди уюми — кундалик кўзга ташланиб юрган нарса бўлса, баъзи бир чиқитга чиқарилган нарсалар сақланадиган махсус масканларнинг борлигининг ўзи ақл бовар қилмас ҳол. Бироқ улар мавжуд, деб ёзади Aquatek-filips.livejournal.com.\nАмерикадаги шиналар буюк чиқиндихонаси\n1950-йилларда Эд Филбин исмли қай бир америкалик қачондир, куни келиб, эски шиналар пул бўлишини тахмин қилиб, уларни тўплай бошлайди.\n30 йил ичида у деярли 42 миллионта фойдаланилган шинани тўплашга муваффақ бўлади — уларнинг бариси Калифорниядаги №5-шоссе яқинида ҳеч кимга, ҳаттоки маҳаллий ҳукуматга ҳам халақит бермасдан уюлиб ётарди.\n1980-йиллар охирига келиб Филбин «қора олтин» дейилганда эски шиналар назарда тутилмаганини англаб етган шекилли, ўзининг 42 миллионта шинасини (лекин улар остидаги ерни эмас) қандайдир хусусий компанияларга сотади, улар эса эски резиналарни ёқиб, электр-энергияси ишлаб чиқаришда фойдалана бошлашади.\nШундаги лойиҳа маҳаллий ҳукуматнинг эътиборига тушади — уларга завод резиналарни ёқиб, ҳавони дудга тўлдираётганидан норози бўла бошлашади. Улар, шунингдек, шиналар чиқиндихонаси бетартиб эканлиги, ҳар қандай ёнғин қўрқинчли оқибатларга олиб келиши мумкинлигидан ҳам ташвишлана бошлашади.\nШундай бўлиб чиқди ҳам — 1989 йил охирида чиқиндихонани яшин уриб, ёнғин бошланиб қолди. Шиналар бир ой давомида ёниб, тутаб турди, ҳеч ким ҳеч нарса қила олмади — ўт ўчирувчилар ҳам бу ёнғинга қарши ожиз қолишди.\nАлал-оқибатда миллионлаб шиналар электр энергиясига айланмасдан куйиб кул бўлди.\nФилбин эски шиналар йиғиш одатини яна бошламоқчи бўлганда, ҳукумат унинг бу хатти-ҳаракатига дарҳол тўсиқ қўйиб, суд орқали бечорани бир нечта даъво аризаси билан кўмиб қўя қолишди.\nЧернобиль. Заҳарланган техникалар тураргоҳи\nЧернобиль АЭСда юз берган фожиани ҳамма билади, унинг оқибатларини бартараф этиш учун нималар қилингани, қанча инсон ва бошқа ресурслардан фойдаланилганидан ҳам аксарият хабардор.\nЛекин ҳалокат оқибатларига қарши курашилган техниканинг тақдири нима бўлганидан ҳамманинг ҳам хабари бўлмаса керак.\nУнинг энг заҳарланган қисми техника қабристонларига кўмилади ёки АЭСнинг зарарланган қисми ёпилган саркофаг асосига жойлаштирилган. Бироқ машина ва вертолётларнинг катта қисми яқин-яқингача (ўнлаб йиллар мобайнида!) Украинанинг Рассоха қишлоғи яқинидаги махсус тураргоҳда сақланган.\nМашиналар жойлаштирилган улкан дала ўта ташвишли таассурот қолдиради. Баъзи бир манбалар барча техника йўқ қилинганини таъкидласа-да, Google Maps фотосуратлари у ҳамон мавжудлигини тасдиқлаб турибди.\nАҚШдаги самолётлар қабристони\nАризонадаги (Тусон, Девис-Монтен авиабазаси) фуқаролик ва ҳарбий самолётлар қабристони жаҳондаги энг йирик авиация қабристони унвонига даъвогарлик қилади.\nУнинг юзаси 6500 гектардан кўпроқни ташкил этади ва унда 40 дан зиёд турли космик аппаратлар ва 4 мингдан зиёд самолётлар секин-аста вайрон бўлмоқда.\nУ иккинчи жаҳон урушидан кўп ўтмасдан пайдо бўлган ва самолётлар сақланадиган ўзига хос музей даражасига етган. Унинг учун самолётларни олдиндан тайёрланмаган ҳолда сақлаш имконини берувчи қуруқ иқлимли, замини қаттиқ жой танланган.\nМутахассисларнинг баҳолашларича, Аризона қабристонида мавжуд жамики объектларнинг нархи 35 миллиард долларга тенг.\nШвециядаги гигант ёғоч уюмлари\n2005 йилнинг январида Шимолий Европага ёпирилган Гудрун (Эрвин) бўрони Швеция ва Данияда ҳақиқий фалокатни келтириб чиқарди — табиий офатнинг асосий кучи мана шу икки давлатга тўғри келди.\nУшбу бўроннинг кутилмаган оқибати шундан иборат бўлдики, у йиқитилган дарахтлар сақланадиган дунёдаги энг йирик жойга асос солди.\nБатартиб шведлар бўрон қулатган дарахтларнинг катта қисмини Бюхольм шаҳри яқинида бир жойга тўплай бошлашди ва бир километр узунликда, ғўлалар тахланган улкан омбор яратишди.\nУнда энг кўп йиғилган ёғочларнинг умумий ҳажми 75 миллион куб метрга тенг бўлган. Ёғочларни йўқ қилиш 2008 йилда бошланган ва ҳанузгача якунига етказилгани йўқ.\nШишали соҳил — шиша парчалари сақланадиган энг катта ҳудуд\nКўпчилик болалар денгиз соҳилида турли ва ранг-баранг шиша бўлакларини излаб топиш билан машғул бўлишади. Бундай шишаларнинг тиғи бўлмайди, денгиз тўлқини йиллар давомини уни йўниб, сайқаллаб, думалоқ, силлиқ ва хавфсиз кўринишга келтириб қўйган. Бироқ АҚШда мана шундай шиша парчалари тиқилиб ётган жой бор.\nШимолий Калифорниядаги бу пляж Sea Glass Beach деб аталади ва у Форт-Брэгг шаҳри яқинида жойлашган.\nАлбатта, шиша парчалари ўз-ўзидан соҳилда пайдо бўлиб қолмаган. Гап шундаки, қояли денгиз соҳилидан XX аср ўрталарида чиқиндихона сифатида фаол фойдаланилган. Бошқа нима қилиш ҳам мумкин, у ерда чўмилиб бўлмаса, ҳаммаёқ тош-шағал бўлса?\nЧиқиндини эса қаёққадир гумдон қилиш керак-ку? Маҳаллий аҳоли бу чиқиндигоҳ билан кўпам ади-бади айтиб ўтиришмаган, вақти-вақти билан унга ўт қўйиб туришган — янги чиқиндиларга жой очилиши учун.\nЎз-ўзидан тушунарлики, шиша ўтда ёнмайди ва тез орада пляж маиший шиша синиқлари билан қопланган-қолган, у эса вақт ўтиши билан денгиз сувида ювилиб, силлиқланган ва кичик шиша тошчаларига айланган.\nАжойиб кунларнинг бирида ҳукумат чиқиндихонани ёпган, қолган чиқиндиларни ё денгиз ювиб юборган ёки қушлар талаб кетган. Шишалар эса... ўз жойида қолган. Бугунги келиб у ерда яланг оёқ ҳам юриш мумкин. Чунки учли, оёққа қадалувчи шишалардан асар ҳам қолмаган.\nУлкан кемалар қабристони\nЧиттагонг — катталиги жиҳатидан Бангладешнинг иккинчи шаҳри ва жанубий-шарқий Осиёдаги энг йирик бандаргоҳлардан бири ҳисобланади.\nУ яна гигант кемалар қабристони билан ҳам машҳур, ҳар йили унга эгалари томонидан шунчаки ташлаб кетилган ўнлаб янгилари қўшилиб туради.\nКема эгаларига ҳам яхши, улар фойдаланиб бўлинган кемани йўқ қилиш учун қўшимча харажатдан фориғ бўлишади.\nМаҳаллий аҳоли учун эса бу кемалар битмас-туганмас даромад манбаи ҳисобланади — уларнинг ичидан мумкин бўлмаган ҳамма нарсани ташиб чиқиб кетишади.\nБу инсонларнинг бизнеси ўзига яраша хатарли — чиқиндихонада ҳар йили бахтсиз ҳодисалар туфайли ўнлаб инсонлар қурбон бўлади.\nҲукумат ўзини йиллар мобайнида бу чиқиндихона уларга ёқмаётгандек тутиб келмоқда, лекин пора эвазига бу ерда бугун ҳам кераксиз кемани бемалол қолдириб кетиш мумкин.


"Ўзпахтаэкспорт" Акциядорлик жамияти\nЎзбекистон Республикаси Президентининг 27 октябрь 2015 йилдаги ПФ-4761-сон Фармонига асосан “Ўзпаэкспорт” акционерлик жамияти “Ўзпахтасаноатэкспорт” холдинг компанияси таркибига киради. Ўзбекистон Республикаси Президентининг 28 октябрь 2015 йилдаги ПҚ-2422-сонли “Ўзпахтасаноатэкспорт” холдинг компанияси фаолиятини ташкил этиш чора-тадбирлари тўғрисида”ги Қарорига асосан «Ўзпахтаэкспорт» АЖнинг асосий вазифалари ва йўналишлари этиб қуйидагилар белгиланган:\n- пахтани қайта ишловчи корхоналар томонидан пахта терминалларига етказиб берилаётган пахта толасини қабул қилишни таъминлаш, уни қатъий ва аниқ ҳисобга олган ҳолда, толанинг сифат хусусиятлари бўйича лаборатория тадқиқотларини ўтказиш; пахта толаси ва бошқа пахта маҳсулотларини сақлашнинг замонавий талабларга жавоб берадиган тизимини ташкил қилиш, уларнинг сифати пасайиши ва нобуд бўлишига йўл қўймаслик;\n- жаҳон ва минтақавий пахта бозорлари конъюнктурасини ўрганиш бўйича тизимли маркетинг тадқиқотлари олиб бориш, улардаги тенденциялардан келиб чиқиб, пахта толасини экспортга ва ички истеъмолчиларга сотиш тизимини такомиллаштириш бўйича таклифлар ишлаб чиқиш;\n- тузилган шартномалар ва контрактларга мувофиқ экспортга етказиб берилаётган пахта толаси учун толани ишлаб чиқарувчи ва қайта ишловчи корхоналар билан ўз вақтида ҳисоб-китобларни таъминлаш;\nЮқоридагилардан ташқари, Жамият фаолияти доираси қуйидагилардан иборат:\n- товарлар ва хизматлар экспорт-импорт операцияларни амалга ошириш;\n- ташқи савдода воситачилик хизматларини кўрсатиш;\n- хорижий давлатлар билан янги шаклдаги ташқи иқтисодий алоқаларни ривожлантириш ва тадбиқ қилиш бўйича тадбирларни ишлаб чиқиш ва амалга ошириш;\n- реклама тадбирларини ишлаб чиқиш ва ўтказиш, халқаро савдо ярмаркаларини, кўргазмаларини, симпозиум, конфренция, семинарларни ташкил қилиш ва уларда - иштирок этиш, манфаатли корхоналар ва ташкилотларни ахборот ва маслаҳатлар билан таъминлаш;\n- факторинг, холдинг ва сармоявий операцияларни ўтказиш;\n- агентлик функцияларини бажариш;\n- лизинг ва ижара операциларини бажариш;\n- юридик ва жисмоний шахсларга пуллик хизматлар кўрсатиш;\n- савдо ва воситачилик фаолияти;\n- юридик ва жисмоний шахсларга сервис, агентлик ва маркетинг хизматларини кўрсатиш;\n- Ўзбекистон Республикаси қонунчилигида тақиқланмаган бошқа фаолият турлари.\nКадиров Жамшид Жахонгирович\nТел./Факс: (998 71) 202-42-00 / (998 71) 202-42-00 қўш. 0


06:45 / 30.04.2015 | Abutolib bobonazarov | 3536\nАссалому алайкум! Суннат ва мустаҳабнинг ҳукми нима? Агарда суннатни бажармаса гуноҳ бўлмайдими? Жавоб учун аввалдан раҳмат.\n1. Фарз. Шариат жазм ила, шубҳасиз ва қатъий далил билан талаб қилган иш фарздир. Бунга қуйидаги мисолларни келтириш мумкин: Қуръони Карим ила собит бўлган фарз амалга Исломнинг беш рукнига ўхшаш амаллар киради. Мутавотир ва машҳур суннат ила собит бўлган фарзга намозда қироат қилишни мисол келтириш мумкин. Ижмоъ ила собит бўлган фарзга тўрт хил таом – буғдой, арпа, хурмо ва тузларнинг баъзиларини баъзиларига насияга сотиш ҳаромлиги мисол бўлади. Фарз амални қилиш лозим ва лобуддир. Уни қилган одам савоб олади. Фарз амални қилмаган одам осий бўлиб, иқобга қолади. Фарзни инкор қилган кофир бўлади.\n2. Вожиб. Шариат жазм ила, аммо қатъий бўлмаган далил билан талаб қилган амал вожибдир. Фитр садақаси, витр намози ва икки ийд намозлари каби амаллар вожиб амаллардир. Вожиб амални қилиш лозим ва лобуддир. Уни қилган одам савоб олади. Лекин вожибнинг савоби фарзникидан озроқ бўлади. Вожиб амални қилмаган одам осий бўлиб, иқобга қолади. Лекин унинг иқоби фарзни қилмаганнинг иқобидан озроқ бўлади. Вожибни инкор қилган кофир бўлмайди. Ҳанафий мазҳабидан бошқа мазҳаблар фарз ва вожибни бир нарса деб тушунадилар ва иккисини қўшиб «вожиб» деб атайдилар. Аммо Ҳанафий мазҳаби юқоридаги дақиқ фарқни эътиборга олиб, иккисини алоҳида ҳукмлар деб билади.\n3. Суннат. Шариат жазм этмасдан талаб қилган, уни қилган одам савоб олиб, қилмаган мазаммат қилинмайдиган амал «суннат» дейилади. Қарз олди-бердисини васийқа сифатида ёзиб қўйиш ҳақидаги ҳукм бунинг мисолидир. Суннат амални қилган одам савоб олади. Уни тарк этган одам иқоб қилинмайди. Ундай киши Расулуллоҳ соллаллоҳу алайҳи васалламнинг маломатларига ва итобларига қолиши мумкин. Ҳанафийлардан бошқалар суннатни мандуб, нафл, мустаҳаб, татоввуъ, эҳсон ва ҳасан каби номлар билан ҳам атайдилар. Ҳанафийлар эса суннат билан мандуб ва мустаҳабнинг орасида фарқ бор, дейдилар. Суннат таъкидланган амал бўлиб, динда шарт бўлмаган, аммо уни Расулуллоҳ соллаллоҳу алайҳи васаллам доимий равишда қилиб юрганлар ва баъзан узрсиз тарк қилганлар. Мандуб ёки мустаҳаб эса Расулуллоҳ соллаллоҳу алайҳи васаллам доимий равишда қилмаган амаллардир. Ҳанафийлар Суннатни бир неча турга тақсимлайдилар: 1. Суннати муаккада. Жамоат намозига ўхшаш амаллар. 2. Суннати машруъа. Душанба ва пайшанба кунлари рўзасини тутишга ўхшаш амаллар. 3. Суннати зоида. Расулуллоҳ соллаллоҳу алайҳи васалламнинг ейиш-ичишлари, кийинишлари, юриш-туришлари, ухлашларига эргашишга ўхшаш ишлар.\n4. Ҳаром. Шариат тарк қилишни шубҳасиз, қатъий далилга суяниб, жазм ила талаб қилган нарса ҳаромдир. Одам ўлдириш, ароқ ичиш, зино ва ўғрилик қилиш кабилар шу жумладандир. Ҳаромдан четда бўлиш фарздир. Уни қилган одам уқубатга сазовор бўлади. Ҳаром яна маъсият, гуноҳ деб ҳам аталади. Ҳаромни инкор қилган одам кофир бўлади.\n5. Макруҳи таҳримий (ҳаром ҳисобланадиган макруҳ). Шариат (оҳод хабарларда) қатъий бўлмаган далил ила тарк қилишни жазм ила талаб қилган нарса макруҳи таҳримий бўлади. Бунга бировнинг савдоси устига савдо қилиш ёки совчилиги устига совчилик қилиш, эркакларнинг ипак ёки тилладан кийим ёки тақинчоқ сифатида фойдаланиши каби ишлар мисол бўлади. Ҳанафийларда макруҳи таҳримийни қисқа қилиб «макруҳ» деб қўйилади. Уларнинг наздида макруҳи таҳримий ҳаромга жуда яқин нарса ҳисобланади. Аммо уни инкор қилган киши кофир бўлмайди.\n6. Макруҳи танзиҳий (озодалик макруҳи). Шариат тарк қилишни жазм бўлмаган ва уқубат тайин қилмаган ҳолда талаб қилган нарса макруҳи танзиҳийдир. Бунга мушук ва йиртқич қушлар теккан сув билан таҳорат қилиш, суннати муаккада ишларни тарк қилиш кабилар мисол бўлади. Макруҳи танзиҳийни тарк қилган одам савоб олади. Уни қилган одам иқобга учрамаса ҳам, маломатга қолади.\n7. Мубоҳ. Шариат томонидан мукаллаф кишига қилиш ёки қилмаслик ихтиёри тенг берилган нарса мубоҳдир. Емоқ ёки ичмоққа ўхшаш нарсалар, ҳаромлиги ёки ман қилингани ҳақида ҳукм келмаган барча нарсалар мубоҳдир. Мубоҳ нарсани қилганга ҳам, қилмаганга ҳам савоб ҳам, итоб ҳам йўқ. Аммо мубоҳ нарсани қилмаслик ҳалокатга олиб борадиган бўлса, уни қилиш вожибга айланади. Мисол учун, таом емаслик ўлимга сабаб бўладиган бўлса, уни ейиш вожибга айланади.\n8. Шарт. Бир нарсанинг вужудга келиши унга боғлиқ бўлган ва ўзи ўшандан ташқарида бўлган нарса шартдир. Мисол учун, таҳорат намознинг шартларидан биридир. Таҳорат бўлмаса, намоз вужудга келмайди. Аммо таҳорат намоздан ташқарида қилинади.\n9. Рукн. Бир нарсанинг вужудга келиши унга боғлиқ бўлган ва ўзи ўшандан бир бўлак бўлган нарсадир. Мисол учун, сажда намознинг рукнларидан биридир. Сажда бўлмаса, намоз вужудга келмайди. Шу билан бирга, сажда намознинг бир бўлаги бўлгани учун унинг ичида қилинади.\n10. Адо. Қилиниши лозим бўлган нарсани шариатда белгиланган вақтда қилишни «адо» дейилади.\n11. Қайта қилиш. Қилиниши лозим бўлган нарсани белгиланган вақт ичида иккинчи марта қилишга «қайта қилиш» дейилади.\n12. Қазо. Қилиниши лозим нарсани белгиланган вақтидан кейин қилишни «қазо» дейилади. Имом Бухорий ва имом Муслим Анас розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам: «Ким намозидан ухлаб қолса ёки уни эсидан чиқариб қўйган бўлса, уни эслаганида ўқиб олсин. Унинг бундан бошқа каффороти йўқдир», деганлар. Ухлаб қолган ва эсидан чиқарган одамга дангасалик ёки қасд ила намозни тарк қилган одам қиёс қилинади. Чунки намознинг фарзлиги ҳар доим зиммада бордир. Фарз нарса қилинмагунича зиммадан тушмайди.\n“Кифоя”. Валлоҳу аълам.


02.04.2020 16:47 0 2972\nCOSCOM МЧЖ (Ucell савдо белгиси) уяли алоқа оператори мутахассислари абонентлар ўз уйларини тарк этмасдан, хавфсиз қолишлари учун, ҳар куни янада кўпроқ тадбирлар, тарифлар ва махсус таклифларни яратишни давом этмоқда.\n27 мартдан бошлаб #УйдаҚолинг хизмати билан беш кун давомида бир миллионга яқин Ucell абонентларига тармоқ ичидаги чиқиш қўнғироқлари учун 1000 дақиқа, Ўзбекистон бўйича 1000та SMS-хабарлар ва 100 мегабайт интернет-трафик бепул тақдим этилди. Эҳтиёж вақтида – миллиард дақиқалар.\nМеҳмондўст, бағри кенг ва саховатли Ўзбекистон халқи учун карантин осон синов эмас. Аммо барчамиз ушбу тадбирлар биринчи навбатда бизни ўйлаб амалга оширилаётганини тушунамиз. Карантин ижтимоий четлатиш учун сабаб бўлмаслиги учун, Ucell абонентларига кўплаб қулай тарифларни таклиф этмоқда.\nФавқулодда вазиятларда, ҳар доимгидан ҳам кўп, оила билан алоқада бўлиш жуда муҳимдир. #УйдаҚолинг хизмати сизга маъқул келганидан ва алоқангизни янада қулайлаштирганимиздан хурсандмиз.\nФойдаланувчиларнинг қулайлиги учун масофадан туриб хизмат кўрсатиш тизими жорий этилди ва янги тарифлар яратилди.\nБиз Ucell компанияси томонидан жорий этилаётган замонавий технологиялар ёрдамида ҳаётнинг энг сифатли тарафи ҳар ерда ҳар бир инсон учун мавжуд бўлиб, фойда келтиришига интиламиз.\nЯнги тарифлар ҳақида батафсил.\nUcell карантин дақиқалар


Тошкент вилояти ҳокимининг икки ўринбосари учун “Malibu” ва “Tracker” автомобиллари сотиб олинди\n17:33 / 08.09.2021\nТошкент вилояти ҳокимлиги биттадан “Chevrolet Malibu” ва “Chevrolet Tracker” автомобиллари сотиб олишга 610 млн сўм сарфламоқда. Ҳокимлик ихтиёридаги автотранспорт воситаларидан 5 таси муддатидан олдин носоз ҳолга келиб қолган.\n6 сентябрь куни Тошкент вилояти ҳокимлиги 369 миллион сўмлик 1 дона “Chevrolet Malibu” ҳамда 232 миллион сўмлик 1 дона “Chevrolet Tracker” харид қилиш бўйича шартномалар имзолади.\nҲокимлик бу харидларни “вилоят ҳокими ўринбосарларининг иш фаолияти самарадорлигини ошириш, бевосита ҳудудларга чиқиш билан боғлиқ ишларни унумли ташкиллаштириш” зарурати билан изоҳлади.\nТаъкидланишича, бугунги кунда Тошкент вилояти ҳокимлиги учун Вазирлар Маҳкамасининг қарорлари асосида 18 та хизмат автотранспортлари ажратилган. “Вилоят нисбатан катта ва унинг салмоқли қисми тоғли ҳудудлардан иборат бўлгани учун мавжуд автотранспорт воситаларининг 5 таси муддатидан олдин техник носоз ҳолга келган. Уларнинг хизматга яроқсизлиги бўйича тегишли тартибда далолатномалар тузилган”, – дейилади хабарда.\nҚайд этилишича, биттадан “Malibu” ва “Tracker” хариди учун вилоят маҳаллий бюджетининг 2021 йил II чорак якуни билан шаклланган даромадлар режасининг орттириб бажарилган қисми ҳисобидан 610 млн сўм ажратилган. Бу ҳақда Тошкент вилояти ҳокимининг жорий йил 26 августда тегишли фармойиши қабул қилинган.\nКуни кеча Давлат божхона қўмитаси 7,3 миллиард сўмга 76 та автомобил сотиб олгани маълум бўлганди.\n18:46 / 09.08.2021\n442 млн сўмлик давлат хариди бўйича танлов 1та тадбиркорнинг 3та корхонаси иштирокида ўтди\n«Бюджетдан ташқари» ишлатилаётган пуллар қомусимизнинг асосий принципларига зид — Беҳзод Ҳошимов


Чтв 12:30 Бектемир туманига ҳоким тайинланди Чтв 12:00 Тошкентнинг яна 4 та жойида радарлар ўрнатилди Срд 15:33 “Plaza Hotelgroup GmbH” ва “Best Western” компаниялари Тошкентда\n1. Шаҳар ҳокимлиги девонхонаси фуқароларнинг оғзаки ёки ёзма шаклдаги ариза, таклиф ва шикоятлар билан ишлаш ҳамда фуқароларни қабул қилиш Ўзбекистон Республикасининг “Фуқароларнинг мурожаатлари тўғрисида”ги Қонуни ҳамда шаҳар ҳокимининг қарори билан тасдиқланган “Тошкент шаҳар ҳокимлигида фуқароларнинг мурожаатларини кўриб чиқиш ва уларни қабул қилиш тартиби” асосида амалга оширилади.\n2. Фуқароларнинг мурожаатлари билан ишлаш учун масъулият шаҳар ҳокими ўринбосарлари, умумий бўлим, гуруҳ раҳбарлари ва котибият мудирлари зиммасига юкланади.\n3. Шаҳар ҳокимлигида фуқаролар шаҳар ҳокими, ҳоким ўринбосарлари, котибият, бўлим ва гуруҳ раҳбарлари томонидан фуқароларни қабул қилиш хонасида қабул қилинади. Фуқароларни қабул қилиш шаҳар ҳокими қарори билан тасдиқланган жадвал асосида амалга оширилади. Қабул жадвали фуқаролар эътиборига етказилади.\n4. Шаҳар ҳокими ва ҳоким ўринбосарлари томонидан фуқаролар ҳудудларда махсус жадвал асосида сайёр қабул қилинади.\n5. Ҳар бир фуқаронинг қабулидан сўнг қабул варақалари расмийлаштирилади. Унда қабул қилинган фуқаронинг фамилияси, исми, отасининг исми, истиқомат қиладиган жойи, мурожаатнинг қисқача мазмуни ёзиб қўйилади. Қабул варақаси умумий бўлимда рўйхатдан ўтказилади. Қабулда кўтарилган муаммо ҳал этиш учун тегишли ижрочиларга юборилади ва унинг назорати ҳокимлик девонхонанинг тегишли бўлинмаси ва умумий бўлим раҳбарлари томонидан шахсан назорат қилинади.\n6. Фуқароларни қабул қилишни ташкил этиш учун масъулият шаҳар ҳокимлиги умумий бўлим бош мутахассиси зиммасига юклатилади.\n7. Умумий бўлим мудири шаҳар ҳокимлигига келган фуқароларнинг мурожаатларини қабул қилиб олади, мазмунига қараб шаҳар ҳокими топшириғи лойиҳасини тайёрлайди ва шахсан шаҳар ҳокими кўриб чиқиши учун тақдим этади. Шаҳар ҳокими томонидан мурожаатни ўрганиш бўйича берилган топшириқ шаҳар ҳокимлиги девонхона ишлар бошқармасида рўйхатдан ўтказилади ва тегишли ижрочиларга етказилади. Ушбу жараён шаҳар ҳокимлиги умумий бўлим бош мутахассиси томонидан шахсан назорат қилинади. Шаҳар ҳокими ўринбосарлари ёки ҳокимлик девонхонанинг бўлинмалари раҳбарлари номига келган мурожаатлар ҳам шаҳар ҳокимлиги умумий бўлим бош мутахассиси томонидан худди шу тартибда расмийлаштирилади ва назоратга олинади. Фуқароларнинг мурожаатларини ўрганиб чиқиш учун шаҳар ҳокими ёки ушбу мурожаат кўриб чиқиш учун юборилган ҳоким ўринбосари томонидан тегишли мутахассислардан иборат ишчи гуруҳ тузилиши мумкин.\n8. Фуқароларнинг таклифлари тушган кундан эътиборан бир ойгача бўлган муддатда кўриб чиқилади (қўшимча ўрганиш талаб этиладиган таклифлар бундан мустасно) ва бу ҳақда таклиф киритган шахсга ўн кун муддат ичида маълум қилинади.\nАриза ва шикоятлар шаҳар ҳокимлигига тушган кунидан эътиборан бир ойгача бўлган муддат ичида, қўшимча ўрганишни ва текширишни талаб этмайдиган ариза ва шикоятлар эса ўн беш кундан кечиктирмай кўриб чиқилади.\nАриза ёки шикоятни кўриб чиқиш учун текшириш ўтказиш, қўшимча материаллар талаб қилиб олиш ёки бошқа чора-тадбирлар кўриш зарур бўлган ҳолларда, ариза ёки шикоятни кўриб чиқиш муддати шаҳар ҳокими томонидан истисно тариқасида узоғи билан бир ойга узайтирилиши мумкин ва бу ҳақда ариза ёки шикоят берган шахсга маълум қилинади.\nШаҳар ҳокимлигига қабулга келган фуқароларга мурожаатлари бўйича ўша пайтда тушунтириш берилади, масаланинг моҳиятига қараб унинг кўриб чиқилиши натижалари тўғрисида мурожаат муаллифларига ёзма шаклда хабар берилиши ҳам мумкин.\n9. Фуқаронинг фамилияси (исми, отасининг исми), яшаш жойи тўғрисидаги маълумотлар кўрсатилмаган ёки у ҳақда сохта маълумотлар кўрсатилган, шунингдек, имзо қўйилмаган ёзма мурожаатлар аноним деб ҳисобланади ва кўриб чиқилмайди.\nФуқароларнинг мурожаатларида қўйилган масалаларни ҳал этиш шаҳар ҳокимлигининг ваколатига кирмайдиган бўлса, узоғи билан беш кунлик муддат ичида тегишли органларга жўнатилади ва бу ҳақда фуқарога хабар қилинади.\n10. Шаҳар ҳокимлиги девонхона умумий бўлим бош мутахассиси ҳар куннинг охирида фуқароларнинг мурожаатларини рўйхатдан ўтказиш ва улар билан олиб борилган ишларни таҳлил қилади, қонун бузилиш ҳолатларига йўл қўймаслик чораларини кўради. Ой якунлари бўйича шаҳар ҳокимлигига фуқаролардан келган мурожаатларни умумлаштиради ва уларни мазмуни бўйича таҳлил қилади. Таҳлилий маълумотларни шаҳар ҳокимлик соати ва аппарат йиғилишлари муҳокамасига киритади.\nХакимов Файзулла Худоевич\nШаҳар ҳокимлиги, Ишлар бошқаруви бўлим мутахассиси\nМанзил: Тошкент шаҳар, Амир Темур кўчаси шоҳ кўчаси 6 уй\nТелефон: (+99871) 239-04-65\nПечать Ўқилди: 20490\nБектемир туманига ҳоким тайинланди\nСайтда фойдаланувчилар сони: 306


ЖССТ раҳбари коронавирус қачон буткул таслим бўлишини айтди\nҚайд этилишича, инсоният тарихидаги энг йирик кулфатлардан бири – 1918 йилда бошланган ва миллионлаб оилаларнинг ёстиғини қуритган испан гриппини енгиш учун 2 йил кетган эди. СOVID-19ни эса бундан камроқ муддатда таслим қилиш имкони мавжуд.\nҲиндистонда беш қаватли бино қулаб тушди: вайроналар остида 200 киши қолгани айтилмоқда\nҲиндистоннинг Махараштра штатида беш қаватли бино қулаб тушди. Дастлабки маълумотларга кўра, вайроналар остида 200 нафарга яқин одам қолиб кетгани айтилмоқда.\nДунё бўйича коронавирус инфекциясидан зарарланганлар сони 23 миллиондан ошди\nДунё бўйича "Covid-19" инфекциясининг тасдиқланган ҳолатлари сони 23 миллиондан ошди.\nҲиндистон ва Марказий Осиё мамлакатлари ўртасида ҳаво коридори Ўзбекистон учун қанчалик истиқболли?\nЖорий йилнинг 21 август куни Ҳиндистон Савдо-саноат палаталари федерацияси (FICCI) томонидан «Ҳиндистон ва Марказий Осиё мамлакатлари ўртасида ҳаво коридорини ташкил этишнинг истиқболлари» (The Way Forward for Developing India-Central Asia Air Corridor) мавзусида вебинар ўтказилди.\nЖаҳон савдо ташкилотига аъзолик Ўзбекистонга нима беради?\nЖаҳон савдо ташкилоти (ЖСТ) — мамлакатлараро савдо қоидаларини бошқариб турувчи ягона халқаро ташкилот ҳисобланади. Хўш, ушбу ташкилотнинг асосий вазифаси нималардан иборат? Глобал дунё учун қандай аҳамият касб этади? Унга аъзо бўлиш қанчалик самара келтиради?\nБундан келиб чиқадики, Ўзбекистон ҳукумати бир кунда тахминан 2000 иш ўрни яратиши керак — Ш. Қудратхўжаев\nБундан келиб чиқадики, Ўзбекистон ҳукумати бир кунда тахминан 2000 иш ўрни яратиши керак. Лекин буни нафақат Россия, на Ҳиндистон, на АҚШ ҳукумати амалга ошириши имконсиз. Бу ҳафтасига 14 минг иш ўрни дегани.\nҲиндистонда бир кунда қарийб 70 минг кишида коронавирус аниқланди\nҲозирда Ҳиндистон коронавирусга чалинганларнинг сони бўйича Осиёда биринчи, дунёда АҚШ ва Бразилиядан кейин учинчи ўринда турибди.\nГидларни қўллаб-қувватлашга доир онлайн-марафон ўтказилади\nЎзбекистон Республикаси Туризмни ривожлантириш давлат қўмитаси қошидаги Туризмни ривожлантириш институти ва Бутунжаҳон сайёҳлик гидлар ассоциациялари федерацияси (WFTGA) томонидан «Дўстлик кўприги. Гид 2020: янги имкониятлар ва истиқболлар» онлайн-марафони ўтказилмоқда.\nЕр узум, осмон узум...(Фото)\nҚуёшнинг олтинранг шуъласи асаднинг шамолини олиб, сарғайган шода-шода узумлар доналарида аксланади. Узоқроқ термулиб қолсангиз, ишкомдан гўё нур ёғаётгандек ёки новвот томчилаётгандек тасаввур уйғотади.\n«Абу Али ибн Сино — Ўзбекистон фахри ва жаҳон мулки»\nБуюк бобокалонимиз, улуғ аллома ва мутафаккир, табобат илми султони, файласуф, математик, руҳшунос олим, мусиқачи, беназир шоир сифатида илм-фаннинг 29 соҳаси ривожига муносиб ҳисса қўшган Абу Али ибн Синонинг таваллуд топганига 1040 йил тўлди.\nҲинд ёшларининг ўзбек тилини ўрганишга қизиқиши баланд — Шахид ТАСЛИМ\nЎзбек тилининг халқимиз ижтимоий ҳаётида ва халқаро миқёсдаги обрў-эътиборини тубдан ошириш мамлакатимизда давлат тили бўйича амалга оширилаётган сиёсатда устувор аҳамият касб этади. Президентимиз ташаббуси билан амалга оширилаётган ислоҳотлар ҳам давлат тилини ривожлантиришга оид илмий-тадқиқот ишларини қўллаб-қувватлаш, бу соҳада халқаро ҳамкорликни...\nБағдодда нима гаплар...\nЎзбекистон истеъмолчиларнинг ҳуқуқларини ҳимоя қилиш жамиятлари федерация тизими томонидан дорихоналардаги ҳолат юзасидан кунлик таҳлиллар олиб борилмоқда. Шу ўринда Бағдод туман жамияти томонидан хам уй шароитида COVID-19 инфекциясини даволаш учун тавсия этилган дори воситалари дорихоналарида мавжудлиги ва уларни нархи хамда захираси...\n“Вакцина борлиги ва унинг хавфсизлигини исботлаш — бу бошқа-бошқа нарса” — Жаҳон ОАВ коронавирусга қарши биринчи вакцина ҳақида қандай фикрларни билдирмоқда?\nРоссия коронавируснинг янги турига қарши дунёдаги биринчи вакцина рўйхатга олганини эълон қилди.\nShowing 101-115 of 917 items.


9.4-§. Жисмнинг бурчак тезланиши. Текис ўзгарувчан айланма ҳаракат\nУмумий ҳолда жисмнинг бурчак тезлиги вақт функцияси сифатида ўзгаради. Жисмнинг бирор t вақтдаги Оz ўқ атрофидаги айланиш бурчак тезлиги га, вақтдаги бурчак тезлиги га тенг бўлсин. Бурчак тезликнинг вақт ичидаги орттирмаси га тенг бўлади.\nнинг вақтга нисбати жисмнинг шу вақтдаги ўртача бурчак тезланиши дейилади ва билан белгилаиади:\nЎртача бурчак тезланишнинг нолга интилгандаги лимити жисмнинг берилган ондаги бурчак тезланиши дейилади:\n(9.4) тенгликни ҳисобга олсак, охирги ифода\nБинобарин, берилган онда бирор қўзғалмас ўқ атрофида айланма ҳаракатдаги жисмнинг бурчак тезланиши бурчак тезликдан вақт бўйича олинган биринчи тартибли ҳосилага ёки берилган ўқ атрофидаги айланма ҳаракат қонунидан вақт бўйича олинган иккинчи тартибли ҳосилага тенг бўлади.\nЖисмнинг бурчак тезланишини (бурчак тезлик каби) айланиш ўқи бўйлаб йўналган вектори тарзида ифодалаш мумкин. Бунда жисмнинг бурчак тезланиш вектори шу жисм бурчак тезлик векторидан вақт бўйича олинган ҳосилага тенг деб олинади (9.5-расм):\nАгар жисмнинг бурчак тезлиги модуль жихатдан орта борса, бундай ҳаракат тезланувчан айланма ҳаракат, камая борса, секинланувчан айланма ҳаракат дейилади. Текис айланма ҳаракатда бўлгани учун бўлади.\nБинобарин, ва бир хил ишорали бўлса, ҳаракат тезланувчан (9.5-расм, а), турли ишорага эга бўлса, ҳаракат секинланувчан (9.5-расм, б) бўлади.\nЖисм бурчак тезланишининг ўлчов бирлиги ёки с–2 бўлади.\nЖисм ҳаракати давомида бурчак тезланиши ўзгармай қолса (яъни ), жисм текис ўзгарувчан айланма ҳаракатда дейилади. Бу ҳолда (9.8) га кўра ёки бўлади. Буни вақт 0 дан t гача ўзгарганда, бурчак тезлиги дан гача ўзгаришини эътиборга олиб интеграллаймиз:\nБу тенглик ёрдамида текис ўзгарувчан айланма ҳаракат бурчак тезлиги аниқланади.\n(9.4) ни ҳисобга олиб, (9.10) ни\nкўринишда ёзиш мумкин. Бу тенгламани 0 дан t гача бўлган вақт оралиғида айланиш бурчаги дан гача ўзгаришини ҳисобга олиб интегралласак,\nтекис узгарувчан айланма ҳаракат тенгламаси келиб чиқади.


19:23 21.02.2017 Ҳавола олиш\nТОШКЕНТ, 21 фев — Sputnik. Ўзбекистон Ташқи меҳнат миграцияси масалалари агентлиги Россияда ўз ваколатхонасини очади. Бу ҳақда Sputnik Ўзбекистон мухбирига агентлик вакили Ўзбекистоннинг Москвадаги элчихонасидаги учрашувда маълум қилди.\nУнинг сўзларига кўра, кейинги йилларда Ўзбекистон фуқароларини чет мамлакатларда ишга жойлаш амалиёти фаол ривожланмоқда. Ўн беш йил давомида Жанубий Кореяда 30 минг, Россияда 5 минг, Японияда 200 нафарга яқин ўзбекистонликлар агентлик орқали ишга жойлаштирилди.\nБундан ташқари, агентлик орқали Россияда ишга жойлашганларнинг меҳнат стажи худди ўз ватанида ишлаганидек ҳисобга олинади.\nАгентлик келгусида Бирлашган Араб Амирликлари, Туркия ва Уммон билан ҳам мустаҳкам алоқалар ўрнатмоқчи.


Ўзбекистон олий маҳкамаси Дилмурод Сайидга чиқарилган ҳукмни ўзгартиришсиз қолдирди - BBC O'zbek\nImage caption Дилмурод Сайид маҳкамаси кўплаб қонун бузилишлари билан ўтган\nЎзбекистон Олий суди таниқли журналист ва инсон ҳуқуқлари ҳимоячиси Дилмурод Сайидга нисбатан чиқарилган 12 ярим йиллик қамоқ жазосини ўзгартиришсиз қолдиришга қарор қилган.\nЎзининг танқидий мақолалари билан танилган журналист Дилмурод Сайид 2009 йил февралида ҳибсга олинган, Самарқанддаги маҳкама журналистни таъмагирлик, катта миқдорда пора талаб қилишда айбдор деб топиб узоқ йиллик қамоқ жазосига ҳукм этган эди.\nЎзбекистон Олий маҳкамаси олдинги маҳкама қарорини ўзгартиришга ҳожат йўқлиги борасида Дилмурод Сайид қарииндошларини ёзма равишда хабардор этган.\nЖурналистнинг ўзи, Дилмурод Сайиднинг ҳимоячилари маҳкамада унга қўйилган айбларнинг асоссизлиги, журналистни пора берганини айтган инсонлар кўрсатмаларини ўзгартирганларига қайта-қайта эътибор берганларига қарамасдан қоралов ҳукми эълон қилинган.\nДилмурод Сайидга нисбатан ҳукм ўтган йили июл ойида ёпиқ тарзда ўтказилган маҳкамада эълон қилинган.\nЖурналист билан қамоқхонада учрашишга бораётган рафиқаси Барно Жуманова ҳамда беш ёшли қизи Рухшона 5 ноябр куни Тошкент-Самарқанд йўлидаги автоҳалокатда нобуд бўлганлар.\nХалқаро инсон ҳуқуқлари ва сўз эркинликлари ташкилотлари Дилмурод Сайиднинг қамалишини қоралаганлар.\nДилмурод Сайидни жараёнларда ҳимоя қилган "Эзгулик" инсон ҳуқуқлари жамиятининг фаоли Абдураҳмон Ташанов Олий суддан олинган жавоб борасида қуйидагиларни гапириб берди.


— Бу қояда Ойжамолнинг руҳи яшайди, болам. У мана шу қишлоқда ўсган сулув қиз эди. Ота-онаси эрта ўлиб кетгани учун бувисининг қўлида улғайди. Гўзал қизга бадавлат оиланинг ўғли уйланди. Унинг исми Нодир эди. Келин бўлиб тушган хонадонида ҳеч кими йўқ етим қизни одам ўрнида кўрмасдилар. Бечорагинанинг ҳатто қайнона-қайнотаси, қайнсингиллари, эри билан бир дастурхонда ўтиришга ҳақи йўқ эди. Камсуқум қиз хизматкорлар билан бирга овқатланса-да, кун бўйи ҳақоратлар эшитса-да, эрига бу ҳақда айтмас ва ўз ҳолидан нолимасди. Бироқ кўп ўтмай, арзанда ўғилнинг ишқи қишлоққа ишга келган чиройли дўхтир қизга тушди-ю, Oйжамолга бўлган муҳаббати сўнди. Инобатхон ҳам қадди-қомати келишган эди, у Нодирга аввалига кўз сузибди-ю, кейин то хотинидан қутулмагунча унга турмушга чиқмаслигини айтиб, учрашмай қўйибди. Энди арзанданинг Ойжамолни кўрарга кўзи йўқ эди. У хотинининг оғироёқлигини андиша қилмай, урадиган ва таҳқирлайдиган одат чиқарди. Бироқ эри бошқаларга қўшилиб, унга қанчалик ёмон муносабатда бўлмасин, аёл уйдан чиқиб кетмади. Дарғазаб эр эса ўзини қўярга жой тополмасди. Ахийри у иблиснинг гапига кириб, даҳшатли режа тузди. Ойжамолнинг овқатига заҳар солди. Лекин келинчакнинг жони сабил экан. У ҳомиласидан айрилди-ю, бироқ тирик қолди. Аммо сулувдан ниҳоятда бадбашара аёлга айланди. Ниятига етолмаган Нодир тағин кутишга қарор қилди. У хотинига ўзини гўё боласидан айрилганига ва юзи хунуклашганига куйингандай кўрсатди-ю, бироқ йўлига тўғаноқ бўлаётган аёлидан қутулишга астойдил бел боғлади. Кейин эшитишимизча, у хотинини дарё томонга олиб бориб, ўша тик қояга чиқишга ундабди. Ўзи ҳам у билан бирга кўтарилибди. Ойжамол эрининг кўнглидаги чиркин ниятидан бехабар эди. Аёл ортига ўгирилишга улгурмабди ҳам, бераҳм эркак уни дарёга итариб юборибди. Бу сафар аёл омон қолмади. Унинг танасини дарёнинг шиддатли суви оқизиб кетибди. Нодир эса Ойжамолнинг маросимларини ўтказиши билан Инобатхонга уйланди. Бундай дабдабали тўйни ҳеч ким кўрмаганди. Бироқ чимилдиққа кирган куёв келиннинг юзидаги пардани кўтариб, юраги ёрилишига оз қолибди. Инобатнинг гўзал юзи ўрнига бадбашара Ойжамолни кўриб, бақириб юборибди. Аёл эса:\n— Хиёнаткор! Хиёнаткор! Хиёнаткор! — дея такрорлаётгандай бўларкан. Нодир жонҳолатда эшик томонга отилибди. Аммо эшик ўлгур ҳадеганда очилмабди. Ойжамолнинг қўллари эса уни орқага тортибди. Нодирнинг кўзига бадбашара юздан бошқаси кўринмабди. У ортига ўгирилибди ва келинчакни бўға бошлабди. Жонсиз тана ерга йиқилганида эса Нодир не кўз билан кўрсинки, у Инобат экан. Яқинлари фожиани кўриб, даҳшатдан қотиб қолишибди. Нодир эса гўё телбадай дарё томонга отилибди. Уни Ойжамолнинг овози ўша ёққача таъқиб этиб борибди. Золим эр тик қояга чиқибди-ю, қайғу-алам ичра ўзини сувга отибди. Айтишларича, ҳозир ҳам Ойжамолнинг безовта руҳи шу тик қоя атрофларида изғиб юрар экан. Мен бу ҳикояни эшитарканман, дунёга келиб, кун кўрмай кетган аёлга ачиндим. Ҳар сафар тик қояга тикилганимда ғамгин аёл қиёфасини кўргандай бўламан…\nTasirli hikoyalar 117 tasirli achinarli hikoya\nINTERNETDAN BAXT IZLAGAN QIZNING ACHCHIQ QISMATI143\nINTERNETDAN BAXT IZLAGAN QIZNING ACHCHIQ QISMATI Bu voqeani yaqinda ewitdim buni öqiganlarga balki netdan baxt qidirganlarga saboq bölar zero adawib qolmaylik a... O’lgisi kelgan odam (Detektiv qissa)190\nMashina shaharni ikkiga ajratib turgan daryo ustida-gi ko‘prikning qoq o‘rtasida-to‘xtadi. Politsiya-chi Jonson avvaliga unga e’tibor bermadi, ammo mashinadan t...


Тавба қилувчи нималарга шошилмоғи лозим?\nАллоҳ таоло «Фажр» сурасида: «Эй хотиржам нафс! Роббингга сен Ундан, У сендан рози бўлган ҳолда қайт! Бас, бандаларим ичига киргин! Ва жан-натимга киргин!» деган (27–30-оятлар).\nБундай нафс шаҳватлар ила курашда ғолиб бўлиб, сокинлик касб қилган нафсдир. Шунинг учун, у мутмаъинна – хотиржам нафс деб аталади.\nАллоҳ таоло «Қиёмат» сурасида: «Ва маломатчи нафс билан қасам», деган (2-оят).\nМаломатчи нафсдан мурод тақводор мўмин кишининг на-фсидир. Чунки у ўз эгасини доимо маломат қилиб (тергаб) туради: гуноҳ иш қилса, «Нима учун гуноҳ қилдинг? Аллоҳдан қўрқмайсанми? Охиратда нима жавоб берасан?» деб маломат қилади. Савоб иш қилса, «Бу оз-ку, кўпроқ қилсанг бўлмайдими? Қанча кўп савоб иш қилсанг, ўзингга фойда-ку», деб маломат қилади.\n3. Гоҳида «ан-Нафсул амморатул биссуъи» – ёмонликка амр қилувчи нафс бўлиши мумкин.\nАллоҳ таоло Юсуф сурасида: «Ва ўз нафсимни оқламайман. Албатта, нафс, агар Роб-бим раҳм қилмаса, ёмонликка ундовчидир. Албатта, Роббим мағфиратли ва билгувчи Зотдир», деди», деган (53-оят).\nДемак, нафс турли ҳолатларда бўлиб туради. Унинг хотир-жам, маломатчи ва ёмонликка буюрувчи ҳолати бор. Гуноҳ, нифоқ, кибр, васваса, ёлғон, ҳасад каби ёмонликлар туфайли нафс кирланади ва нуқсонга дучор бўлади. Уни доимий равишда по-клаб ва ўстириб туришга эҳтиёж бор.\n«Тазкия» сўзи луғатда поклаш маъноси билан бирга ўсишни ҳам англатади. Ўз-ўзидан «тазкиятун нафс» – нафсни пок-лаш ва ўстириш эканини англаб оламиз.\nРуҳий тарбия устозларининг таърифи бўйича, тазкиятун-нафс нафснинг турли дардл ва офатлардан покланиши, унинг мақомотларга эришиши ва олий сифатлар ила зийнатланишидир.\nНафсни поклашнинг шаръий воситалари, моҳияти ва сама-ралари бор.\nАллоҳ таоло пайғамбарларига юклаган муҳим вазифалардан бири нафсни поклашдан иборат бўлган. Пайғамбарлар отаси бўлган Иброҳим алайҳиссаломнинг машҳур дуоларида ҳам бу ҳақиқат ўз аксини топган:\nАллоҳ таоло «Бақара» сурасида: «Роббимиз, ўзларининг ичидан уларга оятларингни тиловат қилиб берадиган, китобни ва ҳикматни ўргатадиган, уларни поклайдиган Пайғамбар юбор. Албатта, Сенинг Ўзинг азиз ва ҳикматли Зотсан», деган (129-оят).\nДемак, тазкиятун-нафс Пайғамбар соллаллоҳу алайҳи васалламнинг бажаришлари лозим бўлган тўрт муҳим нарса –оятларни уммийларга тиловат қилиб бериш, уларга китобни таълим бериш, ҳикматни ўргатиш ва уларни поклашдан иборат бўлган.\nАллоҳ таоло «Бақара» сурасида: «Шунингдек, ичингизга ўзингиздан, сизларга оятларимизни тиловат қиладиган, сизларни поклайдиган, сизларга китобни, ҳикматни ва билмайдиган нарсаларингизни ўргатадиган Пайғамбар юбордик», деган (151-оят).\nУшбу оятда олти муҳим нарса ҳақида сўз кетмоқда. Учинчидан, сизларни поклайди, дейилмоқда. Мазкур ишларнинг барчаси Аллоҳнинг улуғ неъматларидир. Ана ўша муҳим ишлар ичида тазкия ҳам бор.\nАллоҳ таоло «Аълаа» сурасида: «Батаҳқиқ, ким пок бўлса, ютуқ топадир. Ва Роббиси ис-мини зикр қилса ва намоз ўқиса ҳамдир», деган (14-15 оятлар).\nҲа, охиратда ютуққа эришиш, катта оловга кириб куймаслик учун, ашаддий азобда қолмаслик учун ҳар бир банда бу дунёда куфрдан, ширкдан, нифоқдан ва турли гуноҳлардан покланиши, ўз Роббини зикр қилиб, намоз ўқиши шарт. Бу ердаги покланиш ва зикрдан сиз билан биз ўрганаётган ҳақиқат кўзда тутилган.\nАллоҳ таоло «Шамс» сурасида: «Ва нафс билан ва унинг мукаммал қилиниши билан қасам. Бас, унга фужурини ва тақвосини билдирди. Батаҳқиқ, ким у(нафс)ни покласа, ютуққа эришди. Ва батаҳқиқ, ким у(нафс)ни кирласа, ноумид бўлди», деган (7-10 оятлар).\nТаҳрир қилинган сана 26/06/2017\nТилдан етадиган улкан хатар ва жим юриш фазилати\nАллоҳга элтувчи йўл узундир\nАгар Аллоҳ томон отланган бўлсанг\nЭркак билан аёл\nЭнг ёмон ақл\nБир аёл мушукка озор бергани учун


Хотинини хўрлаган эр қамалди. Аҳвол нега бунчаликка борди?\n11:06 / 02.12.2020\nТурмуш ўртоғи томонидан калтаклангани акс этган аёл воқеаси мана тўрт ойдирки ҳамон жамоатчилик муҳокамасида. Ҳатто ҳеч бир қотиллик ёхуд бошқа улкан жиноятлар ҳам бу қадар муҳокама этилмагани бу воқеа юзасидан кенгроқ мушоҳада юритишга ундайди. Юқоридаги ҳолатдан шундай хулоса чиқариш мумкинки, демак оиладаги шафқатсизлик фақат М.В. ҳаётидаги воқеа эмас...\n«Мен ваҳший одам эмасман»\nТасаввуримизга аниқлик киритиш учун узоқ давом этган суд мажлисларида томонларнинг фикрларига эътибор қаратайлик. Жумладан, аёлини узоқ йил хўрлаб келгани айтилган Ш.К. ўтган суд мажлисларида шундай фикрларни билдирди:\n— Шу кунга қадар суд жараёнларида жуда кўп бўлмаган гаплар ҳам айтилди. Аммо мен у ишларни қиладиган даражада эмасман. Аёлимни калтаклаганимни тан оламан, бу рашк сабабли эди, турмуш ўртоғимни яхши кўрганим учун рашк қилганман. Қолаверса, ўша вақтда кучли стрессда эдим. Тўғри, мен жиноят қилдим, аммо бу даражада ваҳший эмасман, мен ҳақимда тармоқларда бўлмаган гаплар тарқалиб кетди.\nШунингдек, турмуш ўртоғи билан яшаш ниятида экани, фарзандлари тақдири муҳим эканини бир неча бор таъкидлади. Ш.К ўз сўзида ўтган уч-тўрт ой мобайнида бутунлай бошқа одамга айлангани, қилган ишларининг хато эканини энди тушунганини айтмоқда.\nБу гапларни ёзаётганимизнинг сабаби шуки, айбланувчи вақтинчалик қамоққа олиш эҳтиёт чораси қўлланилгач, бир неча ойда барча хатоларини тушунганини айтмоқда. Хўш, бизда оиладаги зўравонликлар иштирокчиларининг қамоққача бўлган даврда ўз хатоларини кўрсатадиган тизим йўқми? Нима учун айбланувчи жиноий иш қўзғатилгандан кейингина хатосини англаб етмоқда? Оилавий низоларнинг барчаси шу йўсинда давом этиши керакми?\nТўғри, бизда оилавий низоларни ўрганиш, бартараф этиш учун маҳалла тизими мавжуд. Аммо мазкур суд иши шуни кўрсатдики, маҳалла тизими ҳам бу борада кутилган натижани бермаган! Чунки суд жараёнида мазкур хонадондаги аксарият воқеалардан маҳалла фуқаролар йиғинининг хабардор эмаслиги айтилди ва прокурор суддан маҳалла фуқаролар йиғинига ҳам хусусий ажрим чиқаришни сўради. Суд маҳалла фуқаролар йиғинига ҳамда жиноятни квалификация қилишдаги йўл қўйилган хато ва камчиликларни муҳокама қилиб тегишли чора кўриш мақсадида тергов органига ҳам хусусий ажрим чиқарди.\nХуллас, узоқ йиллар давомида оиладаги ҳолатни ҳеч ким бартараф эта олмаган, бу ишларнинг хато эканини билиш, чуқур англаш учун на тизим ва на муҳит бўлган. Бизни эса афтидан жамиятнинг ана шу камчилиги кўпроқ ўйлантириши керакка ўхшайди.\n«Фарзандларим отасини бу ҳолатда кўриш менга ҳам осон эмас»\nЖабрланувчи, М.В. бир неча бор суд мажлисларида бу воқеа, турмуш ўртоғига бериладиган жазо бошқаларга ҳам сабоқ бўлиши ҳақида гапирди. «Турмуш ўртоғим икки боламнинг отаси. Менга осон эмас бу одамни шу ерда кўриш. Шунча вақт ҳурмат қилиб келганман. Ўйлайманки, ақллари кириб... Мен Худодан бу кишига инсоф сўрайман».\nМ.В. ҳар гал суд мажлисларида бу воқеа бошқаларга ҳам сабоқ бўлиши ҳақда гапирди. Бу эса эътиборни тортмай қолмайди. Демак у ўзига ўхшаган жабрдийдалар жамиятда оз эмас деб ҳисоблайди.\nМазкур воқеа кенг жамоатчиликка тарқалгач, ИИВ Ҳуқуқбузарликлар профилактикаси бош бошқармаси бу каби ҳолатлар юзасидан маълумот берганди. Жумладан, 2020 йилнинг дастлабки 8 ойида ички ишлар органларига хотин-қизларга нисбатан тазйиқ ва зўравонлик ҳолатлари юзасидан жами 4 744 та мурожаат ва хабар келиб тушгани айтилганди. Агар бизнинг жамиятда аёл киши учун «уйдаги гапни кўчага олиб чиқиш» энг ёмон иллат деб баҳоланиши, фақат чидаб бўлмас даражага етгач, қаергадир мурожаат қилинишини ҳисобга олсак, юқоридаги рақамлар даҳшати кўз олдимизга келади. Ва табиий бир савол туғилади: биз қаерда хатога йўл қўйяпмиз?\nБизнинг халқ аёлларни хўрлайдиган, уларга паст назар билан қарайдиган халқми? Агар ундай бўлмаса юқоридаги рақамлар қаердан келиб чиқмоқда? Ва энг муҳими бу иллатнинг келиб чиқиш сабаби энди ўрганиладими? Чунки жазо жиноятчиликка мутлақо барҳам берадиган омил эмас. Унинг сабабларини ўрганиш энг муҳими. Ишонамизки, бу борада ҳам чуқур ўрганишлар олиб борилади ва самарали тизим ишлаб чиқилади.\nТасвирчи ва монтаж устаси Жаҳонгир Алибоев\nСамарқандда қурилиши битмаган хонадонда 20 та газ баллон портлаб кетди. Ҳолат бўйича суриштирув олиб борилмоқда\nГемодиализга муҳтож бемор болаларга энди Самарқандда ҳам тиббий ёрдам кўрсатилади\nСамарқанд вилояти ҳокими даволаниш таътилига чиқди


ЎзА - Мактабгача таълим вазирлиги: соҳада янги тизим ва амалиёт жорий этилади\n30.10.2017 19:47 Чоп этиш версияси\nУнда мактабгача таълим вазири Агриппина Шин, халқ таълими вазири ўринбосари Дилшод Кенжаев, шунингдек, мактабгача таълим муассасалари мудирлари, тарбиячилар, оммавий ахборот воситалари ходимлари иштирок этди.\nМактабгача таълим тизими узлуксиз таълимнинг бирламчи, энг асосий бўғинидир. Мутахассисларнинг илмий хулосаларига кўра, инсон ўз умри давомида оладиган барча ахборот ва маълумотнинг 70 фоизини 5 ёшгача бўлган даврда олади. Шу боис болаларнинг соғлом ва билимли, етук кадрлар бўлиб вояга етишида боғча тарбияси жуда муҳим ўрин тутади.\nПрезидентимиз Шавкат Мирзиёев бу тизимга алоҳида эътибор қаратмоқда. Шу масалага доир бир неча йиғилиш ўтказилди, тарихий қарорлар қабул қилинмоқда.\nДавлатимиз раҳбари раислигида жорий йил 16 август куни бўлиб ўтган йиғилишда мактабгача таълим тизимини таркибий жиҳатдан тубдан ислоҳ қилиш, мазкур муассасаларга болаларни тўла қамраб олиш бўйича муҳим вазифалар қўйилган эди. Бу борадаги таҳлиллар натижасида қисқа вақтда учта йирик ҳужжат – Ўзбекистон Республикаси Президентининг жорий йил 9 сентябрдаги “Мактабгача таълим тизимини тубдан такомиллаштириш чора-тадбирлари тўғрисида”ги қарори, 30 сентябрдаги “Мактабгача таълим тизими бошқарувини тубдан такомиллаштириш чора-тадбирлари тўғрисида”ги фармони ҳамда “Ўзбекистон Республикаси Мактабгача таълим вазирлиги фаолиятини ташкил этиш тўғрисида”ги қарори қабул қилинди.\nУларда мактабгача таълим тизимини комплекс ривожлантириш, болаларни соғлом ва баркамол этиб тарбиялашнинг барча жиҳатлари белгилаб берилди. Хусусан, янги тузилган Мактабгача таълим вазирлиги олдига шу соҳа бўйича давлат сиёсатини ишлаб чиқиш ва амалга ошириш, мактабгача таълим муассасалари давлат ва нодавлат тармоғини кенгайтириш ва моддий-техник базасини мустаҳкамлаш, уларни малакали педагог кадрлар билан таъминлаш, мактабгача таълим муассасаларига болаларни қамраб олишни кескин ошириш, таълим-тарбия жараёнларига замонавий таълим дастурлари ва технологияларини татбиқ этиш орқали болаларни ҳар томонлама интеллектуал, маънавий-эстетик, жисмоний ривожлантириш ҳамда уларни мактабга тайёрлаш сифатини тубдан яхшилаш вазифалари қўйилди.\nПрезидентимиз Шавкат Мирзиёев жорий йил 19 октябрь куни мактабгача таълим тизимини тубдан такомиллаштириш масалаларига бағишлаб ўтказилган йиғилишда "Қайси соҳани олмайлик, биз замонавий етук кадрларни тарбияламасдан туриб бирон-бир ўзгаришга, фаровон ҳаётга эриша олмаймиз. Бундай кадрларни, миллатнинг соғлом генофондини тайёрлаш, аввало, мактабгача таълим тизимидан бошланади", деб таъкидлади.\nМулоқотда Президентимизнинг фармон ва қарорлари мазмун-моҳияти, белгилаган чора-тадбирларнинг кўлами ва аҳамияти ҳақида сўз юритилди. Мактабгача таълим муассасаларининг бугунги ҳолати ва уларга болаларни тўлиқ қамраб олиш истиқболлари муҳокама марказида бўлди.\n– Мактабгача таълим вазирлигининг ташкил этилиши дунё тажрибасида ҳали кузатилмаган, – деди мактабгача таълим вазири Агриппина Шин. – Албатта, ўтган йилларда мамлакатимизда бу соҳада қатор ташкилий-ҳуқуқий чора-тадбирлар амалга оширилди. Аммо ўтказилган таҳлиллар мактабгача таълим муассасалари фаолиятининг самараси етарли даражада эмаслигини кўрсатди. Масалан, мамлакатимизда аҳоли нуфуси ортиб борган сўнгги 20 йил давомида давлат тасарруфидаги мактабгача таълим муассасалари 45 фоиздан зиёдроқ камайган. Болаларнинг мазкур даргоҳларда қамраб олиниши бугунги кунга келиб атиги 30 фоизни ташкил этмоқда.\nМактабгача таълим тизимининг қанчалик муҳим аҳамиятга эга эканини Президентимизнинг боғча тарбиясини олган бола билан боғчага бормаган боланинг фикрлаш даражаси ўртасидаги фарқ хусусидаги фикрларидан ҳам билиш мумкин. Дарҳақиқат, бугун мактабгача таълим тизимини қайта кўриб чиқиш масаласи давлат сиёсати даражасидаги масалалардан бирига айланди. Давлатимиз раҳбарининг “Ўзбекистон Республикаси Мактабгача таълим вазирлиги фаолиятини ташкил этиш тўғрисида”ги қарори мамлакатимиз таълим соҳасида янги тизимни яратиш ва бутун таълим тизимида сифат ўзгаришига эришиш, таълимнинг узлуксизлигини таъминлаш имконини беради.\nМулоқотда соҳада кузатилаётган камчилик ва муаммоларни бартараф этиш юзасидан кўриладиган чора-тадбирларга алоҳида эътибор қаратилди.\n– Президентимиз қарори соҳада янги ўзгаришлар жараёнини бошлаб берди, – деди Тошкент вилояти Зангиота туманидаги 4-мактабгача таълим муассасаси мудираси У.Ашрапова. – Унда мактабгача таълим тизими тармоғини кенгайтириш, муассасалар моддий-техник базасини мустаҳкамлаш, таълим жараёнига замонавий ахборот технологияларини жорий этиш, бунда ривожланган давлатлар тажрибасини ҳисобга олиш каби муҳим вазифалар белгиланган. Эндиликда болаларни боғчаларга қамраб олишнинг мутлақо янги ва мақсадли дастурлари ҳаётга жорий этилади. Қарорда соҳада фаолият юритаётган кадрларни моддий рағбатлантириш масаласига ҳам алоҳида эътибор қаратилгани бизга бўлган эътиборнинг юксак намунаси бўлди.\nМактабгача таълим муассасалари ходимларини моддий рағбатлантириш даражаси пастлиги малакали кадрларни жалб қилиш имконини бермасди. Мактабгача таълим вазирлиги бу борада ҳам сезиларли ўзгаришлар бўлишини маълум қилди. Соҳа ходимларининг иш ҳақи оширилиб, уларни моддий ва маънавий қўллаб-қувватлаш, ижтимоий ҳимоясини кучайтириш бўйича аниқ манзилли чора-тадбирлар кўрилади. Бундан кўзланган мақсад – болаларни тарбиялаш ва соҳани ҳар томонлама ривожлантириш масалаларини профессионал даражада ҳал этишга қодир юқори малакали мутахассисларни жалб қилишдир.\nБугунги кунда мамлакатимизда мавжуд 4 минг 893 та давлат мактабгача таълим муассасасида 706 мингдан зиёд бола қамраб олинган. Ушбу соҳада ҳар томонлама соғлом ва баркамол авлодни вояга етказишга ўзининг муносиб ҳиссасини қўшиб келаётган 57 мингдан ортиқ мутахассис меҳнат қилаётган бўлса, шундан 85 фоизини ўрта маълумотли кадрлар ташкил этади. Бу болаларни мактаб таълимига талаб даражасида тайёрлаш имконини бермайди.\nПрезидентимизнинг юқорида қайд этилган қарори билан тасдиқланган Мактабгача таълим тизимини танқидий ўрганиш бўйича комиссия зиммасига мактабгача таълим тизимининг олий маълумотли кадрларга эҳтиёжини ҳудудлар бўйича ўрганиш ва таҳлил натижаларига кўра педагогик йўналишга ихтисослаштирилган олий таълим муассасаларига мақсадли қабул квоталари бўйича таклифлар тайёрлаш вазифаси қўйилганининг сабаби ҳам шунда.\nМактабгача таълим вазирининг биринчи ўринбосари Собитхон Турғуновнинг қайд этишича, бугун янги вазирлик юқори малакали педагог кадрлар ҳамда тарбиячиларни таълим-тарбия жараёнига жалб қилиш, соҳада ишлаётган раҳбарларни қайта тайёрлаш ва малакасини ошириш, мактабгача таълим муассасалари давлат ва нодавлат тармоғини кенгайтириш орқали соҳада соғлом рақобат муҳитини яратиш, таълим-тарбия жараёнига замонавий таълим дастурлари ва технологияларини татбиқ этишни ўз фаолиятининг асосий мезони сифатида белгилаган.\nПрезидентимизнинг шу йил 9 сентябрдаги “Мактабгача таълим тизимини тубдан такомиллаштириш чора-тадбирлари тўғрисида”ги қарори асосида соҳада давлат-хусусий шериклик механизмлари илк бор жорий этилади. Бунда хусусий секторлар солиқ, бож тўловларида, узоқ муддатли ва мақбул шартларда кредитлар олиш каби қатор имтиёзларга эга бўлади. Бундай саъй-ҳаракатлар туфайли мактабгача таълим муассасаларида ҳаммабоп нархлар таъминланади. Олис ҳудудларда ҳам 5-6 ёшли болаларни мактабгача таълим муассасаларида тўлиқ қамраб олиш ва уларни мактабга тайёрлаш учун мамлакатимиз ҳудудларида қўшимча 50, 70, 100, 120 ва 150 ўринли давлат ва нодавлат мактабгача таълим муассасалари барпо этилади, қисқа муддатли – 3-4 соатли гуруҳлар фаолияти янада кенгайтирилади. Замонавий таълим-тарбия усулида олиб бориладиган машғулотларда ўқув-методик ва дидактик адабиётлардан кенг фойдаланган ҳолда тарбияланувчиларнинг билими ва маънавий-ахлоқий даражасини янада юксалтириш кўзда тутилган.\nСоғлом авлод тарбиясида тўғри овқатланиш ҳам муҳим саналади. Тадбирда мактабгача таълим муассасаларида болаларнинг рационал ва белгиланган меъёрлар асосида овқатланишини таъминлаш, ёш хусусиятларини инобатга олиш, бунда юқори малакали кадрларни тайёрлаш ва жалб этиш борасидаги ишлар ҳақида атрофлича фикр юритилди.\n– Мактабгача таълим муассасаларига тайёр ва ярим тайёр озиқ-овқатларни етказиш тизими қайта кўриб чиқилмоқда, – деди С.Турғунов. – Бу жараёнда узлуксизликни, белгиланган стандарт ва сифатни таъминлашга катта эътибор қаратилади. Шу боис соҳага тадбиркорлар ҳам жалб қилинади. Мутахассислар озиқ-овқатларнинг фойдали элементларга бойлиги, шифокорлар болаларнинг ўсиш суръатларини кузатиб боради.\nМактабгача таълим вазири ўринбосари Гулчеҳра Йўлдошева тизимда очиқликни таъминлаш мақсадида ҳар бир муассасада Мактабгача таълим муассасаси кенгаши ташкил этилишини таъкидлади. Унинг таркибига педагогик кадрлардан ташқари маҳалла фаоллари, ота-оналар, Ёшлар иттифоқи фаоллари ва манфаатдор ташкилотлар раҳбарлари жалб этилади. Мактабгача таълим сифати мониторингини юритиш, тузилмавий ва ташкилий жиҳатдан такомиллаштириш мақсадида Мактабгача таълим вазирлигининг веб-сайти ишга туширилади.\nТарбиячи ва болалар учун янги ўқув-методик ва дидактик адабиётлар нашр этилади. Мактабгача таълим муассасаларига малакали шифокорлар, дори-дармон ва тиббиёт буюмлари, санитария-гигиена воситалари ажратилади. Шунингдек, таълим муассасалари босқичма-босқич замонавий ахборот-коммуникация технологиялари ва зарур техника воситалари билан таъминланади.\nМухтасар айтганда, Президентимиз томонидан болаларни мактабгача таълим муассасаларига тўлиқ қамраб олиш, уларни интеллектуал ва жисмоний жиҳатдан ривожланган этиб тарбиялаш бўйича замонавий тизим яратиб берилди. Тегишли вазирлик ва идоралар ҳамкорлигида бу борада ишлар бошлаб юборилди.\nАнжуман иштирокчилари мамлакатимиз мактабгача таълим тизимининг истиқболлари, соҳага оид янгилик ва ўзгаришлар ҳақидаги саволларига жавоб олди.


“Ўзмобайл” МТСнинг частота ресурслари базасини эгаллайди\n“Ўзбектелеком” ҳиссадорлик ширкатининг “Ўзмобайл” филиали базасида ташкил этилаётган янги миллий мобил алоқа оператори аввал “Ўздунробита” (МТС-Ўзбекистон) фойдаланиб келган частота ресурслари базасини эгаллайди. Айни пайтда “Ўзбектелеком”ширкати тассаруфига ўтказилган “Ўздунробита”нинг асосий мулкининг тақдири номаълум қолмоқда.\n“Ўзбектелеком” ҳиссадорлик ширкатининг “Ўзмобайл” филиали базасида ташкил этилаётган янги миллий мобил алоқа оператори GSM тармоғи “Ўздунробита” фойдаланиб келган частота ресурслари базасида ташкил этилади.\nБуни тасдиқлаган “Ўзбектелеком” ширкатининг ўзини таништирмаган масъули айни пайтда “Ўздунробита”нинг ширкат тасарруфига ўтказилган мол-мулкига дахл қилиниш ёки қилинмаслиги ҳақидаги саволни очиқ қолдирди.\nҲозир CDMA тизимида ишлаётган “Ўзмобайл” уяли алоқа хизмати миллий мобил операторига айлангач, 2017 йил охиригача GSM стандарти базасидаги мобил алоқа тармоғини жорий этиши айтилмоқда.\nУч марта кимошди савдосига қўйилиб, харидор топилмаган “Ўздунробита”нинг барча мол-мулки эксплуатация қилмаслик шарти билан “Ўзбектелеком” тасарруфига ўтказилган эди.\nАйни пайтда Россиядаги МТС ширкати Ўзбекистондаги қарийб бир миллиард долларлик мулкини қайтариб олиш ва Ўзбекистон бозорига қайтиш учун курашни давом эттираяпти.\n18 февраль куни МТС ширкатининг Москвадаги бош офиси расмийси “Ўздунробита” частота ресурсларининг “Ўзмобайл”га ўтказилиши билан боғлиқ хабарни изоҳлашдан тийилиб туришни маъқул топишганини айтди.\n“Бу ўта нозик масала. Шунинг учун бу мавзу борасида ҳозирча ҳеч қандай изоҳ бермасликка қарор қилдик”, деди МТС расмийси.\n2012 йилнинг июлида МТС фаолияти тўхтатилиши оқибатида мамлакатдаги энг йирик мобил алоқа оператори бўлган "Ўздунробита"нинг 10 миллионга яқин мижози бир кунда алоқасиз қолган эди.\nРасмий Тошкент “Ўздунробита”ни қатор иқтисодий жиноятларда айблаб, лицензиясини қайтариб олган ҳамда ширкатни 600 миллион АҚШ долларидан зиёд моддий зарар келтирганликда айблаган.\nТошкент ҳукуматини Ўзбекистондаги мўмай даромад келтирадиган бизнесларни тортиб олишга уринишда айблаган МТС ширкати ўзига қўйилган айбларни рад қилган ва Сармоядорлар ўртасидаги келишмовчиликларни тартибга солувчи Вашингтондаги халқаро марказ (ICSID)га Ўздунробита лицензиясининг бекор қилиниши юзасидан шикоят аризаси билан мурожаат қилган.\nМТС ширкатининг 1,5 йилдан буён Ўзбекистон уяли алоқа бозорига қайтиш уринишлари самарасиз бўлаяпти.\nАксар таҳлилчилар Ўзбекистон президентининг мамлакатда янги миллий алоқа операторини ташкил қилиш ҳақидаги жорий йил 12 февралдаги махсус қароридан сўнг МТСнинг қайтишидан умид узилганини таъкидламоқда.\nЯнги миллий алоқа оператори жорий йил охиригача Тошкент шаҳрини, 2015 йилда барча вилоят марказларини, 2017 йилгача эса бутун Ўзбекистонни қамраб олиши режалаштирилган.\nРасмий маълумотларга кўра, ҳозирда Ўзбекистонда 19 миллион киши уяли алоқадан фойдаланади. Бу мижозларга Beeline ва Ucell GSM-операторлари ҳамда Uzmobile ва Perfectum Mobile CDMA-операторлари хизмат кўрсатиб келмоқда.


Спорт курашлари ва дзюдо бўйича терма жамоаларимиз Японияга жўнаб кетмоқда / Olamsport.com\nСпорт курашлари, Дзюдо\nТеглар : Спорт курашлариДзюдо\n2017 йил Ўзбекистон Миллий олимпия қўмитаси ва Япониянинг Майдзуру шаҳар мэрияси ўртасида ўзаро ҳамкорлик бўйича меморандум имзоланган.\nУшбу дастур асосида бир қатор терма жамоаларимиз кунчиқар юртда ўқув-машғулот йиғинларини олиб боришган эди. Мазкур дўстона алоқалар бу йил ҳам давом этмоқда. Спорт курашлари ва дзюдо спорт турлари бўйича терма жамоаларимиз 15 август куни ўқув-машғулот йиғинларини олиб бориш учун Япониянинг Майдзуру шаҳрига жўнаб кетишади. Бугун Майдзуру шаҳрининг мэри Рёзе Татами бошчилигидаги делегация Миллий олимпия қўмитасига ташриф буюрди. Меҳмонларни МОҚ президенти Рустам Шоабдураҳмонов кутиб олди.


Ироқдаги АҚШ фуқароси қатл этилганининг Араб матбуотида ёритилиши\nИроқда АҚШ фуқароси қатл этилгани Америка жамоатчилигини қаттиқ ғазаблантирди. Ироқ ўзида ва араб мамлакатларида бу ходисага муносабат турлича. Экстремист гуруҳ айрим АҚШ ҳарбийлари Бағдоддаги Абу Ғраиб қамоқхонасида ироқлик маҳбусларни хўрлаганига жавобан Америка фуқаросини қатл этилганини билдирган. Минтақадаги оммавий ахборот воситаларичи, улар бу ходисани қандай ёритмоқда? Ҳамкасбимиз Ҳасанжон шу саволга жавоб топишга ҳаракат қилди.\n26 ёшли америкалик тадбиркор Николас Бергнинг Зарқавий бошчилигидаги экстремист гуруҳ аъзолари томонидан қатл этилгани араб мамлакатлари оммавий ахборот воситаларида кенг ёритиляпти.\nЛондонда араб тилида чиқадиган икки газета, жумладан “Ал-Хайат” газетаси ҳам америкалик ўлдирилгани ҳақидаги хабарни ўзининг биринчи саҳифасида эълон қилди. “Ал Ҳайат” газетасининг сиёсий шархловчиси Заки Шехаб Озодлик радиосига бу воқеа ғарбдаги сингари Яқин Шарқ оммавий ахборот воситаларининг биринчи саҳифасидан ўрин олганини айтади:\n“Бу ходиса ғарб давлатларидаги каби араб ва ислом дунёсида ҳам муҳим воқеа сифатида ёритилмоқда. Шунингдек, араб матбуотида Ироқдан ташқари яна Яқин Шарқ, хусусан, Фаластиннинг Ғазо секторида Исроил самолётлари фаластинлик қочқинлар лагерларини бомбардимон қилаётгани воқеалари ҳам кенг ёритилмоқда”, - дейди Шехаб.\nАйни пайтда, экстремистлар намойиш қилган видеолавҳа барча телеканалларда тўлалигича кўрсатилмади. Заки Шехаб бунинг сабабани шундай изоҳлайди:\n“Араб дунёсидаги барча оммавий ахборот воситалари, улар хоҳ гезета бўлсин, хоҳ телевизион канал, имкон қадар асл видеолавҳани кўрсатмасликка ҳаракат қилди. Ўйлайманки, Интернет орқали намойиш этилган видеолавҳани кўришга ҳамма ҳам журъат эта олмайди. Чунки бундай манзара инсоннинг психологик ҳолатига салбий таъсир этиши мумкин. Одамлар қатл жараёни ёритилган мақолани ҳам ўқий олмайди”, - дейди “Ал-Хайат” газетаси вакили.\nҚоҳирадаги Америка Университети журналистика факултети раҳбари Хусайн Амин журналистлар билан суҳбатда Ироқда америкалик фуқаро қатл этилгани каби хабарга диққатни қаратиш кўп ҳам тўғри эмаслигини, чунки, Абу Ғраиб қамоқхонасида ироқлик маҳбусларнинг айрим АҚШ ҳарбийлари томонидан хўрлангани тасвирловчи фотосуратлар Яқин Шарқ минтақасида Америкага қарши хиссиётларини кучайтирганини айтади.\nМисрдаги “Мусулмон Биродарлиги” номли гуруҳ вакили Ассам ал-Эриан мухбирларга берган интервюсида Америка фуқароси ўлдирилганини қоралади: “Қотиллар ақлдан озган кишилар. Уларнинг бу қилмиши мусулмонлар ва ислом динига путур етказади. Бундан фақат Буш фойда кўради”, - деди Эссам ал-Эриан.\nМисрда чиқадиган “Ал-Аҳрам” газетаси бу ходиса ҳақида ўзининг биринчи саҳифасида маълумот берган.\nАмерикалик тадбиркор ва унинг ортида турган экстремистлар суратлари Ливандаги газеталар, жумладан “Ас-Сафир” газетасининг биринчи саҳифасида эълон қилинди.\nАраб дунёсидаги нуфузли ҳисобланган “Ал-Жазира” ва “Ал-Арабия” телеканаллари фақатгина америкалик Берг ўтиргани ва унинг ортида қатл ижрочилари тик туриб ҳукм ўқиётганларини тасвирловчи лавҳани кўрсатди. “Ҳар гал қўлимизга шундай лавҳа етиб келганида уни эфирга бериш ёки бермаслик ҳақида ўйлаймиз. Бундай лавҳани эфирга узатиш учун ҳеч қандай асос йўқ. Одам қатл этилишинини халққа намойиш қилиш инсонийликка тўғри келмайди”, - дейди “Ал-Жазира” вакили Жиҳод Балаут.\nКувайтдаги “Ал-Сиёсса” газетаси танадан ажратилган бошни тасвирловчи икки суратни босган Яқин Шарқдаги ягона газета бўлди.\nАмерикалик фуқаро қатл этилгани ҳақидаги маълумот Экстремист гуруҳларга қарашли Интернет саҳифаларида хуш хабар сифатида эълон қилинди. Яқин Шарқдаги дипломатлар ва журналистлар минтақа зиёлилари америкалик тадбиркор Николас Берг ўлдирилганини қоралаётганларини таъкидламоқдалар.